
Barzanî dosya ya serxwebûnê datîne ber Obama 

Sorokê RHK'ê Mesûd Barzanî li ser vexwendina Serokê DYA'yê Beriya ku biçe DYA'yê jî Barzanî di serî de bi Serokê YNK'ê Talabanî re 

Barack Obama bi mijara serxwebûnê li Washingtonê ye. Li gor agahiyan û bi serokên partiyên din ên kurdan re li hev rûnişt û da zanîn ku DYA 
wê Barzanî biryardariya kurdan a di derbarê serxwebûnê de careke din ji nêzikahiya xwe ya di derbarê serxwebûi^ de hatiye asteke baştirîn û ji 
bi Obama re Darve bike. hin gumanên xwe ji dûr ketiye. r q2.3 

Kobanê: 

Seferberiya avadaniyê 

Hewildan û xebatên avadani- 
ya Kobanê ku piştî bidawîbû- 
na şerê bi DAIŞ’ê re hatibûn 
destpêbûn di bin siya xetera 
mayîn, nexweşî û birçîbûnê 
didome. Li bajarê ku beriya 
bidawîbûna şer sivîlan bi 
temamî terxan kiribû niha li 
aliyekî şênbûn û vegera şênî 
û li aliyê din jî çareserki- 
rina pirsgirêken jêrzemîn, 
avadanî û birçîbûnê hatin 
lezandin. c 



"Vîna rewşenbîrên me îpotekkirî ye" 


Lêkolîner, siyasetmedar û nivîs- 
kar Hamit Kihçaslan ku salên 
dirêj li sirguniyê ma û piştre 
vegeriya welêt, dide zanîn ku 
rewşenbîrên kurd sûretekî baş 
neafirandine û ji ber ku rewşenbîr 
tenê bi karûbarên entelektuelî re 
ne mijûl in, pirsgirêkên wan ên 
jiyanî girantir 
dibin û di warê 
A de astengî li 
ber wan derdikevin. 

"Diviyabû Kurd- 

îstan ji hebuya 

Karnameya ku HDP'ê ji bo 
hilbijartinê amade kir bi 
hinceta ku cîh nedaye 'Kurd- 
istanê' tê rexnekirin. Di kar- 
nameyê de ji bilî duristkirin û 
çareseriya kêşeya karker, jin, 
zarok, malnîşînan çareseriya 
Filîstin, Qibrisa Başûr û Sûri- 
ye jî heye. Partiyên Bakur 
dan zanîn ku divê meseleya 
Kurdistanê jî bi qasî Qibris û 
Filîstinê cîh bigirta. 

RojevaWashingtonê serxwebûn e 


X ebat û danûstandinên serxwebûnê 
yên ku ji aliyê Rêveberiya Herêma 
Kurdistanê ve (RHK) demeke 
dirêj e têne meşandin wê bê ser maseya 
Qesra Spî ya li paytexta DYA’yê. Serokê 
RHK Mesûd Barzanî bi rojev û dosya ya 
di derbarê serxwebûnê de li Washintonê 
ye. Barzanî dê bi Serokê DYA’yê Barack 
Obama û hin rêvebirên DYA’yê yên din re 
li hev bicive. Tê gotin ku di tûrikê Baraznî 
de mijarên wek, serxwebûn, şerê bi DAIŞ’ê 
re, alîkariya çekî ya bo Pêşmerge û neft 
heye. Li gor pîsporên dîplomasiyê jî mijara 
sereke serxwebûn e û dê Barzanî daxwaza 
kurdan a dewletbûnê bi dirêjî bi Obama re 
parveke. 

Wek tê zanîn Serokê RHK’ê Barzanî 
vexwendina DYA’yê ya di sala 2012’an 
de, bi hinceta ku DYA’yê PDK û YNK ji 
lîsteya terorîzmê dernexistibû bi cîh neanî 
û neçûbû Washintonê. Piştî vê jî senatoya 
DYA’yê di demeke kurt de biryar stend da 
ku herdû partiyên Başûrê Kurdistanê yên 
sereke ji wê lîsteyê bên derxistin. Dûv re 
jî biryara senatoyê hat bi cîhkirin û PDK 
û YNK ji lîsteyê derketin. Ew meseleya 
ku demekê li gel têkiliyên dîplomatîk yên 
Washington-Hewlêrê bibû sedema krîzê, 
bi destpêka êrîşên DAIŞ’ê re cihê xwe ji 
hewladanên nû re terxan kiribû. Têkiliyên 
ku hatibûn asta rawestînê bi serdana 
Wezîrê Karên Derve yê DYA’yê John Kerry 
ya li gel Hewlêrê careke din destpêkiribû 
û piştî wê jî danûstandinên dîplomatîk bê 
navber domdikin. Herwiha niha jî Barzanî 
bo ku mijarên muhîm ê Kurdistanê ku bi 
Bexda’yê re nayên çareserkirin bi Obama 
re binirxîne li Washingtonê ye. Tê gotin 
ku heger DYA nêzikahiyeke nerm li gel 
daxwaza serxwebûnê nîşan bide wê dewlet- 
bûna kurdan bi lez bê rojevê. Herwiha di 
şandeya li gel Barzanî de Wezîrê Pêşmerge 
Seyîd Qadir jî cîh digire û ew jî weke, 
‘daxwaza piştgiriya çekî ya ji bo Pêşmerge’ 
tê şirovekirin. 

Li Kurdistanê ku xetereya DAIŞ’ê bi 
piranî hatiye beretrefkirin, di nava heft- 
eyekî de 3 rûdanên elzem û girîng hatin 
rojevê. Li gel serdana Baraznî ku di warê 
faaliyetên lobî de wek gaveke giran tê 
nirxandin, li Ewropa jî biryareke girîng a 
têkildarî herêmê hat girtin. Li gor biryara 
Yekîtiya Ewropa (YE) wê ji vir şûn de 
nûnertiya Kurdistanê ya Ewropa bo hemû 
civîn û xebatên fermî bê vexwendin. Ew jî 
di rêya serxwebûnê de wek ‘qebûlkirineke’ 
tê şîrovekirin. Li aliyê din RHKxebatên 
nivîsandina makezagona nû jî dan lezan- 
din. Pêşnûmeqanûna ku ji bo avakirina 
qomîsyona nivîsandina makezagona nû 
hatibû amadekirin piştî kul i parlemenê 
hat erêkirin ji Serokê RHK Barzanî re 
hatibû şandin. Herwiha Barzanî jî ew 
pêşnûmeqanûn erêkir û xebatên nivîsan- 
dina makezagona nû gihîştin asteke nû. 

Rojeva serdanê serxwebûn e 

Serdana Barzanî ku roja yekşemê 



despêkir û sê du rojan bidome dê bi 
rojeveke dagirtî derbasbe. Di çarçoveya 
serdanê de çavlirê ye ku Barzanî bi Obama, 
Cîgirê wî Joe Biden û Cîgirê Wezîrê Karên 
Derve Tomy Bilken re civînan pêk bîne. 

Di şandeya li gel Barzanî de beyî Wezîrê 
Pêşmerge, Berpirsê Pêywendiyên Derve 
Felah Mustafa, Cîgirê Serokê RHK’ê Kosret 
Resûl jî cîh digirin. Berdevkê hikumeta 
herêmê Sefin Dizeyî di daxuyaniya xwe ya 
di derbarê serdanê de da zanîn ku ew ser- 
dan di demeke girîng ku bi DAIŞ’ê re şerekî 
dijwar tê dayîn de pêk tê û wê di serdanê 
de li gel mijarên di navbeyna Iraq û Kurd- 
istanê de û têkildarî bûyerên ku li herêmê 
rûdidin wê nirxandinên girîng bêne kirin. 


di derbarê serdana Barzanî û biryara 
Kongreya DYA’yê ya rasterast arastekirina 
alîkariya çekan a ji bo Pêşmerge de helwes- 
ta Bewdayê de jî Sîrwan Abdula wiha got: 
“Bêguman Bexda ji geşedanên wek; Piştî 
vexwendina fermî ya Washingtonê û ser- 
dana Barzanî ya DYA û ji biryara Kongreyê 
ya ji bo çekên alîkariyê rasterast arasteyî 
Pêşmerge bike ne razî ye. Derî rastiya siyasî 
ye ku Bexda razî bibe ku kurd di mijareke 
ku berjewendiya wan tê de heye razî bibe 
û ji van geşedanan jî pir aciz dibe. Lê belê 
her çiqas ne razî be û li dij derkebe jî bêçar 
e. Qudreteke wê ku peşkê li van geşedanan 
bixe jî tune. Hem serdana Serok Barzanî 
ya Washingtonê û hem jî biryara Kongreya 
DYA a di derbarê rasterast arastekirina 
çekên alîkariyê ji bo Pêşmerge ji alî kurdan 
ve geşedanên erênî ne û ev geşedan ji bo 
Kurdistanê, qonaxên pêvajoya serxwebûnê 
ku divê bêne derbaskirin in” 


Beriya serdanê bi Talabanî re hevdî- 
tin 

Serokê RHK’ê Barzanî beriya ku dest 
bi sefera DYA’Yê bike gaveke balkêş avêt 
û li Silêmaniye’yê bi Serokkomarê Berê 
yê iraqê û Serokê YNK’ê Celal Talabî 
hevdîtinek pêk anî. Tê gotin ku di hevdîtina 
ku li mala Talabanî pêk hat de Barzanî bi 
Talabanî şêwirî ye û nirx û ramanên wî yên 
di derbarê mijarên ku wê li Qesra sipî bên 
rojevê de girtine. Li aliyê din tê gotin ku 
Barzanî di warê psikolojîk dîplomatîk de ji 
her carê bi hêztir derdikeve pêşberî Obama 
û bingeha heyî nîşan dide ku wê Obama 
li hemberî daxwazên kurdan raneweste. 

Ji ber ku DAIŞ bi avayekî balkêş tenê ji 
aliyê kurdan ve tê rawestandin û şerê ku 
Pêşmerge dimeşîne wek ‘şerê bo cîhanê’ tê 
nirxandin, aliyê kurdan desbihêztir e û wê 
guşareke mezin li Obama bê kirin. Herwiha 
çavlirê ye ku di hevdîtinê de meseleya 
Haşdî Şabî û Artêşa iraqê jî bê rojevê. Li 
gor agahiyan wê Barzanî pêşniyazeke ji bo 
cihên ku ji destê sunneyan hatine rizgarki- 
rin û bicîhbûna Haşdî Şabî û Artêşa îraqê 
de bo Obama bike. Li aliyê din dîsa çavlirê 
ye ku wê Barzanî piştî vegera Hewlêrê jî 
serdana Talabanî bike û wî di derheqê 
serdana xwe de agahdar bike. 



‘Bexda ne razî ye’ 

Li ser pirsa me ya 


Serdana Barzanî qonaxek e ji bo 
pêvajoya serxwebûnê 

Di derbarê serdana Barzanî ya DYA’yê 
de Pisporê Pêwendiyên Navneteweyî û 
Parlamenê Berê yê Parlamenta Iraqê 
Sîrwan Abdula pirsên me bersivand. 
Abdula got ku pêwîst e DYA, ji ber rola 
wê ya rojhilata navîn û şerê li dij DAIŞ’ê 
piştgiriya daxwaza serxwebûna RHK û gelê 
kurd bike, lê belê RHK û Serokê wê Mesûd 
Barzanî bê tawîz, di her platformê de vê 
daxwazê tînin ziman û teqez wê Kurdistan 
bibe dewleteke serbixwe. Abdulla diyar 
kir ku ji be bi şêweyeke canfidayî li dij 
DAIŞ’ê têkoşiya û barê ewlehiya dinyayê 
hilgirt ser xwe ku dewleteke serbixwe jî 
nikare helwesteke wisa nîşan bide, RHK 
ji alî dinyayê ve şayanî pesndayînê hatiye 
dîtin, di warê dewletbûnê de jî bûye xwedî 
tecrûbeyeke bêhempa û got: “Di serdana 
xwe ya Washington’ê de Birêz Barzanî, wê 
ji Serokê DYA Barack 
Obama û payebilindên 
din ên DYA’yê re 
bibêje ku kurdan li dij 
terorê şerrekî dijwar 
meşandine, bedêlên 
giran dane, mafê wan ê 
serxwebûnê heye û wê 
ji wan daxwaz bike ku 
piştgiriya serxwebûna 
Kurdistanê bikin” Ab- 
dula destnîşan kir ku 
ev mafekî xwezayî ye, 
divê DYA ji vê daxwazê 
re hurmetdar be û got: 

“DYA ku di rûxandina 
rejîma dîktatorî ya Sed- 
dam de roleke mezin 
leyîst, pêwîst e di mijara 
serxwebûna Kurdistanê 
de jî rolê xwe bileyîze” 


Kongreyê rasterast çek şandina ji bo 
Pêşmerge pesend kir 

Her çiqas Bexda li dij derkebe jî Kongreya 
DYA’yê pêşnûmayasaya ku rasterast 
arastekirina çekên alîkariyê yên ji bo hêzên 
ku li dij DAIŞ’ê şer dikin pêkan dike, li gel 
du dengên dijber, bi 60 dengan pesend 
kir. Li gor vê pêşnûmayasayê ji 715 milyon 
dolarê alîkariyê, wê ji sedî 25 ji hêzên 
Pêşmerge û yên sunne re û ji sedî 75 jî ji 
rêveberiya navendî re bê şandin. 

Di vê pêşnûmayasaya ku ji alî Lijneya 
Xebatên Leşkerî ya Kongreyê ve hate 
pêşkêşkirin de xaleke balkêş ku Bexdayê 
mecbûr dike ku ji sedî 75 alîkariya para 
xwe ji bo kar û xebatên aştî û aramiya 
navxweyî pêkan bike bikar bîne jî heye. Li 
gor vê xalê ger ku Bexda vê alîkariyê ji bo 
van armancan bikar neyîne, ew ê ji sedî 
6o’ê vê alîkariya para Bexdayê li hêzên 
Pêşmerge û yên sunne bê parvekirin. Li gel 

lidijderketina Bexdayê, ji alî Kongreyê ve 
pesendkirina vê pêşnûmayasayê bû cihê 
nirxandinên ku DYA ramana li Iraqê sê 
rêveberiyên herêmî di rojeva xwe de digire. 
Beriya niha jî rayedarên kurd gellek caran 
gazina ku bi ser Bexdayê ve arastekirina 
çekên alîkariyê rêbazeke baş nîne û ev 
çekên ku ji Pêşmerge re têne şandin li Bex- 
dayê têne desteserkirin û çekên bê kêr ji 
Pêşmerge re têne şandin kiribûn. Ger ku ev 
pêşnûmayasa ji alî serokatiya DYA ve jî bê 
pesendkirin êdî ev çekên alîkariyê rasterast 
ji Pêşmerge re bêne şandin û wê Bexda 
nikaribe çekên baş ji bo xwe veqetîne. 

Barzanî pêşnûmayasaya destûra nû 
pesend kir 

Li Başûrê Kurdistanê li gel geşedanên 
grîng ên di derbarê serxwebûnê de di warê 
destûrê de jî gihanekek hate derbaskirin. 
Weke tê zanîn mehek berê xebatên 
destûreke nû ku dikaribe pêdiviyên 
hemû beşên civakê bibersivîne, li hember 
hiqûkê hemû welatiyan yeksan bike û 
asta demokrasiya balatir bike destpê 
kiribûn. Di vê mijarê de gihanekeke din 
jî hate derbaskirin û pêşnûmayasaya ku 
damezirandin, armanc û rêbaza xebatê 
ya Lijneya Amadekar diyar dike, piştî ku 
di 13’ê Nîsanê de ji alî parlamenê ve hate 
►esendkirin ji alî Serokê RHK’ê Mesûd 
>arzanî ve jî hate pesendkirin. Parlamana 

erêma Kurdistanê bi daxuyaniyeke 
nivîskî ragihand ku pêşnûmayasaya ku 
ji 11 xalan pêk tê û rêbazên xebatê yên 
amadekirina destûra nû diyar dike, ji alî 
Serokê RHK ve jî hatiye pesendkirin. Piştî 
ku di fermînameyê de bê weşandin, wê di 
navbera 30 rojan de Lijneya Amadekar a 
Destûra Nû ku ji pisporên destûr û hiqûqê, 
nûnerên beşên civakê û parlamentan pêk 
tê bê damezirandin. Piştî 30 rojan, lijneya 
ku wê bê damezirandin dest bi nivîsandina 
destûra nû bike û di pêvajoya 3 mehan de 
wê lijne nivîsandina destûra nû biqedîne û 
ji bo pesendkirinê wê nimûneya destûra nû 
pêşkêşî parlamenê bike. Ger ku parlamen 
vê destûra nû pesend bike wê Serokê RHK 


û Serokê Parlamenê li hev bicivin û ji bo 
referandûma destûra nû wê di navbera 30 
rojan de rokekê diyar bikin û di wê roja 
diyarkirî de wê referandûm pêk bê. 

Beriya çûna DYA’yê serdana Tala- 
banî 

Beriya çûna xwe ya DYA’yê Serokê RHK 
Mesûd Barzanî derbasî Silêmaniyê bû 
û serdana Serokkomarê Berê yê Iraqê û 
Sekreterê Giştî yê YNK’ê Celal Talabanî 
kir. Di vê hevdîtina Barzanî û Talabanî ku 
bi xweşî pêk hat de Cîgirê Serokê Herêmê 
Kosret Resûl, Cîgirê Sekreterê Giştî yê 
YNK’ê Berhem Salih, Hevsera Celal Tala- 
banî Hêro Îbrahîm Ehmed û hin endamên 
politburoya YNK’ê jî amade bûn. Di axaf- 
tina xwe ya ku bi şifa xwestina Talabanî 
destpê kir de Barzanî, rola Talabanî ya di 
guherîn û geşedana Herêma Kurdistanê 
de destnîşan kir û got: “Ez ji bo serdan û 
şifaxwestina te û ji bo di derbarê serdana 
xwe ya DYA’yê ya ku di çend rojên pêş 
de wê pêk bê te gahdar bikin hatim Silê- 
maniyê. Di berdewamiya axaftina xwe de 
Barzanî diyar kir ku piştî di eniyên şer de 
DAIŞ hate têkşikandin Herêma Kurdistanê 
lez daye xwe ku xwe bide hev û pêwîstî bi 
wê yekê kir ku divê li Kurdistanê ramanên 
tûndreviyê bêne mehkûmkirin. Piştî 
axaftina Barzanî Celal Talabanî jî ji ber vê 
serdanê xweşhaliya xwe anî ziman û teqez 
kir ku wê Herêma Kurdistanê di demeke 
kurt de xwe bide hev û wê birînên xwe 
derman bike. Talabanî, serdana Barzanî ya 
DYA’yê pir grîng nirxand û got: “Hêvîdarim 
ev serdan ji bo berjewendiyên neteweyî yên 
kurd encamên sûdwer pêk bîne. Di dawiya 
serdanê de Serokê RHK Mesûd Barzanî 
nîyaza xwe ya şifaya Mam Celal dûbare kir 
û da zanîn ku piştî serdana DYA’yê ew ê 
dîsa serdana Silêmanî û Mam Celal bike û 
di derbarê hevdîtin û geşedanên serdanê de 
ew ê Talabanî agahdar bike. 

Barzanî Fermandarê Fermangeha 
Kraliyeta Brîtanya qebûl kir 

Serokê RHK Mesud Barzanî, beriya 
serdana xwe 
yaDYA’yêjî li 
Hewlêrê dîploma- 
siyê dimeşîne. Ji 
malpera fermî ya 
Serokatiya Herê- 
ma Kurdistanê 
hat eşkerekirin ku 
Barzanî li Ofîsa 
xwe ya Selahadînê 
Fermandarê Fer- 
mangeha Hêzên 
Hevpar ên Kraliya 
Yekgirtî yê Brîtan- 
yayê GeneralSir 
Richard Barrons 
û desteyeke Îngîl- 
tereyî re civiya ye. 
Di daxuyaniyê de 
hat ragihandin ku 
Barzanî di der- 
barê operasyona 
Musulê û rewşa 
dawî ya eniyên 
şer de agahî 


dane desteyê û fermandar. Li ser navê 
Konsolgerê Îngîltere Engos Miky û çend 
fermandaran fermandar Barrons axivî û 
rola Serokê Herêma Kurdistanê Mesûd 
Barzanî û Peşmergeyan a şerê li hember 
DAIŞ’ê bi bîr xist û da zanîn ku hevkariyê 
Pêşmergeyan û Hêzên Hevpeymanî ya li 
hember DAIŞ’ê di ahengiyeke durist deye 
û rola Pêşmergeyan a di hevpariyê de divê 
weke mînak bê nîşandan. Her wiha Bar- 
rons eşkere jî ki ku ew ê piştgiriya îranê 
ya li Herêma Kurdistanê û Pêşmergeyen 
berdewam bike û ew ê di alîkariyê de 
berdewam bin. 

Rewşa eniyan 

Li hêla din hat zanîn ku DAIŞ’a nikare li 
eniyan xwe li ber xweragiriya Peşmergeyan 
bigre û nikare derbasê derdora baregehên 
Pêşmergeyan bibe yekîneyên xwe ber bi 
derdora Felluce, Ramadî û Enbar ku ji 
hêla Artêşa Iraqê û Heşdî Şabî ve êrîşên 
mezin li serê têne pêkanîn ve veguhestiye. 
Fermandarê Yekîneyên Pêşmerge yên 
Zêrevan ên Herêma Mûsilê Kamran Haw- 
ramî agahiyên dawî yên şer dan rojnameya 
BasNûçeyê û ragihand ku di eniyên li 
Kurdistanê de şer kêm bûye û şerê herî 
dirêj di berxwê dide 40 deqeye û kêliya 
DAIŞ hewl dide ku êrîşî Pêşmergeyan bike 
û hîn Pêşmerge nebûbin armanc Hêzên 
Hevpeymaniyê DAIŞ’ê bordûman dikin û 
wan difeşkilînin. Di berdewamiya axaftina 
xwe de Hewramî bal kişand ser operasyona 
Musulê jî û da zanîn ku lijneya ew ê di 
navbera Pêşmerge û Artêşa Iraqê de hema- 
hengiyê pêk bîne karê xwe didomîne û 
Pêşmerge ji operasyonê re amadene lêbelê 
Artêşa Iraqê ji operasyonê re neamadeye 
û ew jî dibe arîşe. Kamran Hawramî, her 
wiha amaje bi wê yekê jî kir ku pevçûn li 
Rumadi, Felluce û Ambarê zêde bûne û bi 
ketina van bajaran re ew ê rê li ber DAIŞ’ê 
bê girtin û ew ê DAIŞ di Musulê de asê 
bibe. Hawramî, her wiha da zanîn ku şer 
li van herêman zêde bûye û ew dibînin 
ku DAIŞ lawaz bûye û bi ketina Musulê 
re ew ê pêvajoya têkçûna DAIŞ’ê destpê 
bike. Hawramî balê kêşa ser bizivînên 
milîşeyên Şîa Heşdî Şabî yên li Kerkûkê jî 
û eşkere kir ku heta niha di navbera Heşdî 


Şabî û Pêşmerge de tu arîşe pêk nehatine 
û Pêşmerge di vê mijarê de bi hendazeyî 
tevdigere û heta ku Heşdî Şabî arîşeyekê 
dernexe ew ê Pêşmerge tu arîşeyan li hem- 
ber wan dernexin. 

Li hêla din endamên DAIŞ’ê yên li Deşta 
Qeracê di nav tevgerê de bûn û amadekari- 
yên êrîşê dikirin ji hêla Hêza Hevpeyaniyê 
e hat bordûman kirin. Li gor agahiyên ji 
herêmên hatine stendin di encama bordû- 
mana Deşta Qeracê de mîrê DAIŞ’ê Hesen 
Seqlawî û 40 endamên DAIŞ’ê hatine 
kuştin. 

Nefta Kurdistanê rekor şikand 

Bi êrîşên DAIŞ’ê yên li ser Herêma Kurd- 
istanê re derxistina neftê gellekî kêm bûbû 
û Hikûmeta Bexdayê jî mûçeya Herêma 
Kurdistanê neişand û li Herêma Kurdis- 
tanê krîza aboriyê rû dabû. Krîza aborî bi 
fedakariya xelkê û pûldarên Hêrêma Kurd- 
istanê ji holê rabû. Bi derketina DAIŞ’ê ya 
ji xaka Kurdistanê jî re derxistina neftê roj 
bi roj zêde dibe. Herêma Kurdistanê ya 
ku ji meha adarê ve rojê 550 bermîl neft 
îxraç dikir, xwe amade dikir ku ji meha 
pûşperê wê jî de rojê 625 bermîl îxraç bike 
lêbelê li gor zanyariyan di derxistina neftê 
de pêşketineke mezin heye û ew ê rojê 825 
bermîl neft bê derxistin. Li gor peymana 
Hewlêr û Bexdayê diviyabû Herêma Kurd- 
istanê di bin çavdêriya Ajansa Neftê Iraqê 
de rojê 550 bermîl neft îxraç bikira. Ji ber 
derneketina wê daneyê rêveberiya navendî 
mûçeya Herêma Kurdistanê ya ji sedî 17 
qût kiribû. Ji ber vê yekê Herêma Kurd- 
istanê rêjeya derxistina neftê kir rojê 850 
bermîl û rekor şikenand. Bi vê yekê hinceta 
Hikûmeta Bexdayê ya neşandina mûçeya 
Kurdistanê jî ji holê radibe û pediviya neftê 
tê dabînkirin. 

Herêma Kurdistanê bi potansiyela xwe 
ya 45 milyar bermîl neft di cihanê de di 
rêja 8,7 cih digre. Her wiha Herêma Kurd- 
istanê di erdnîgariya Iraqê jî de xwedî sed 
der 20’ê neftê ye. Herêma Kurdistanê hîn 
jî ji Xeta Nefta ya Kerkûk-Yumurtalikê rojê 
550 bermîl neft dişîne bazara cihanê. Ji vê 
nefta ku ttê şandin 300 hezar bermîlê wê ji 
Kerkûkê 250 hezar bermîlê wê jî ji Herêma 
Kurdistanê tê derxistin. 

































Salih Batirhan 

H ewildan û xebatên avadaniya 

Kobanê ku piştî bidawîbûna şerê 
bi DAIŞ’ê re hatibûn destpêbûn di 
bin siya xetera mayîn, nexweşî û birçîbûnê 
didomin. Li bajarê ku beriya bidawîbûna 
şer sivîlan bi temamî terxan kiribû niha 
li aliyekî şênbûn û vegera şênî û li aliyê 
din jî çareserkirina pirsgirêken jêrzemîn, 
avadanî û pirçîbûnê hatin lezandin. Piştî 
banga rêveberiya herêmê li çar aliyê cîhanê 
kampanyayên alîkariya mirovî û ava- 
daniyê hatibûn destpêkirin, bo paqişkirina 
mayînan li gelek welatên cûda şandeyên 
pîspor hatibûn û li parçeyên din ên Kurd- 
istanê jî piştgiriya bi her awayî gihîşt asta 
herî bilind. 

Bi êrîşên DAIŞ’ê re 400 hezar niştecihên 
herêma Kobanê ber bi Başûr û Bakurê 
Kurdistanê ve birê ketibûn û li konbajaran 
hatibûn bi cih kirin. Di 26’ê Çileyê de bi 
azadkirina Kobanê ve xelkê Kobanê ku li 
Başûr û Bakurê Kurdistanê li konbajaran 
hatibû bicihkirin dest bi vegerê kir. Li gor 
agahiyên rêveberên kantonê zêdeyî 100 
hezar kes ji xelkê Kobanê vegeriyaye û 
ew li gundan tên bi cih kirin. DAIŞ’a ku li 
hemberî hêzên kurd têk çû bi vekişîna xwe 
re li 420 gundên derdora Kobanê mayîn 
çandin. Li gor daxuyaniyên rêvebirên kan- 
tonê heta niha zêdetirî 60 kesî ji ber teqîna 
mayînan jiyana xwe ji des daye û 90 kes jî 
birînadar bûye. Ji ber vê rewşê û karesata 
mirovî û mayînên ku DAIŞ’ê çandinê li 
kantonê rojev êdî bûye avadankirin û paqi- 
jkirina mayînan. 

Ji ber dijwariya şer 3 hezar û 200 mal 
û kanalîzasyona nava bajêr jî bi temamî 
rûxiya û bajar kavil bû. Li hêla din termên 
endamê DAIŞ’ê yên ku ji ber bordûmanê 
di bin kavilên bajêr de mane jî weke 
xetereyeke nû xwe didin der. Hem ji ber 
germbûna hewayê û hem jî paqijnebûna 
terman û xwarina wan terman a ji hêla 
ajalên jardar dibin sedem ku li nava bajêr 
nexweşiyên vegir pêk werin. Li nava bajêr 
li hêlekê bi nexweşî, birçîtî û mayînan re 


berxwedan tê kirin li hêla din jî li başûr 
û rojhilatê bajêr li hember DAIŞ’ê op- 
erasyonên rizgarkirine berdewam dikin. 
Hêzên kurd ê ku rê li ber DAIŞ’ê girtibûn û 
ew heta Çemê Feradê feşkilandibûn li baja- 
rokê Sirrînê jî li hember DAIŞ’ê operasyon 
pêk anîn û DAIŞ ji wir jî derxistin. 

Li hêla din Pêşmergeyên Herêma Kurd- 
istanê yên di dema şerê giran ê li Kobanê 
bi fermana Serokê Herêma Kurdistanê 
Mesûd Barzanî ji bo alîkariya hêzên kurd 
derbasî Kobanê bibûn û sê caran dewre 
guherîbûn û piştî rizgarbûna Kobanê ya bi 
tevahî vegeriyan Hewlêrê. 

DAIŞ’a ku li Kobanê xwe li hember 
hêzên kurd negirt û têk çû û berê xwe dabû 
Hasekê û bajar dorpêç kir û li vir jî bi berx- 
wedana hêzên kurd re rû bir û ma û li hat 
şikandin. Hêzên kurd ên li Gundê Xeratê û 
herêmê li hember DAIŞ’ê operasyon dabûn 
dest pê kirin bi ser ketin û cebilxaneya 
DAIŞ’ê jî desteser kirin. 

Xebatên avadaniyê jî berdewam dikin. Ji 
bo konferansa Amedê ji her çar perçeyên 
Kurdistanê nêzîkî 300 delege beşdarî 
konferansê bûn. Ji Parlementoya Herêma 
Kurdistanê jî desteyek beşdarî konferansê 
bû. Di konferansê de ew ê avadankirina 
bajêr û avakirina mûzexaneyekê ya li nava 
bajêr bê nîqaş kirin. Li Başûr û Bakurê 
Kurdistanê jî kampanya û konsertên 
alîkariyê yên bajêr berdevam dikin. 
Dezgeha Alîkariyê ya Barzanî ku bi rûdana 
kêmasiya ard li nava bajêr 70 ton ard û 
zexîre ji bajêr re şandibû niha jî hat zanîn 
ku ew ê li nava bajêr firinekê ava bike. 

Li Amedê konferansa avadaniyê 

Bernameya konferansa avadankirina 
Kobanê ya li Amedê diyar bû. Konferans di 
2-3’ye Gulanê de bi rêve çû. Konferans bi 
danaşînên “Encamên Siyasî û Civakî yên 
Şerê Kobanî” dest pê kir û bi “Tespîtkirina 
Rewşa Fizîkî ya Kobanê û Rêyên Avakirina 
Kobanê” berdewam kir. Ji Parlementoya 
Kurdistanê jî desteyek beşdarî civîne bû û 
her wiha hat zanîn ku ji nûner û endamên 
partiyên siyasî yên Herêma Kurdistanê 


78 delege û bi tevahi ji her çar perçeyên 
Kurdistanê 300 delege beşdarî konferansê 
bûne. Konferansê bi axaftina Hevserokê 
Kantona Kobanê Enwer Mislim, Hevserokê 
Kongreya Civaka Demokratîk Hatip Dicle, 
Hevseroka Partiya Yekltiya Demokratîk 
Asya Abdullah, Hevserokê Şaredariya 
Bajarê Mezin a Amedê Firrat Anh dest pê 
kir. Hevserokê Serokê Kantona Kobanê 
Enwer Mislim di konferansê de axivî û 
behsa şerê Kobanê kir û got, Kobanê bûye 
paytexta mirovahiyê. Enwer Mislim behsa 
serkeftina şervanên YPG-YPJ û Pêşmerge 
di şerê Kobanê de kir û bang li her kesî kir 
tevlî jinûavakirina Kobanê bibin. 

“Şehîdan yekîtî pêk anî” 

Hevseroka PYD'ê Asya Abdullah jî di 
konferansa avakirina Kobanê de axivî û 
diyar kir ku ewê di konferansê de çawa 
bajarê xwe ava bikin û jiyana gelê xwe 
saz bikin nîqaşan bikin û wiha got: “Di 
berxwedana Kobanê de ji her çar aliyê 
Kurdistanê ciwanan cih girt û şehîd çêbûn. 
Yekîtiya herî mezin şehîdên Kobanê ava 
kir.” Parlementerê Herêma Kurdistanê 
Elî Xebur jî balkişand ser yekîtî û yek- 
bûna kurdan. Parlementerê Elî Xalo jî 
wiha got: “Kurdistan îro di rojên gellek 
girîng re derbas dibe. Heke kurd yek bin 
û rêxistiniya xwe ava bikin ew ê ber bi 
serkeftinê ve biçin. Lê heke kurd yekîtiya 
xwe pêk neynin û ji hev veqetin û alîkariya 
hev nekirin dê weke berê têk biçin û azad 
nebin.” 

Li hêla din Komeleya Cemal îrfan a 
Çand û Kulturê jî ji bo avadaniya Kobanê 
konsereke mezin lidarxist. Li Silêmaniye’yê 
jî bi beşdariya hunermend Tara Caf, Adnan 
Kerim û helbestvan Cemal Xembar kon- 
serek bi rêve çû. Dahatên konsetê ji bo ew 
ê ji bo avadaniya Kobanê bên xerc kirin. 

Dezgeha Alîkariyê ya Barzanî li Ko- 
banê firinekê çê dike 

Dezgeha Alîkariyê ya Barzanî ya ku bi 
bangawaziya Serokê Herêma Kurdistanê 
Mesûd Barzanî re, ji bo avadankirina 


Kobanê pereyekî mezin radestî rêveberiya 
kantonê kir niha jî dest bi alîkariya ard 
û zexîreyan kir. Cihgirê Serokê Dezgeha 
Alîkariyê ya Barzanî Musa Ehmed da zanîn 
ku wan deste şandine û li gor raportên 
desteyên wan kêmasiya ard û zexîreyan 
dîtiye û wan 70 ton ard û zexîre şandiye. 

Di berdewamiya axaftina xwe de Ehmed 
anî ziman ku hejmara şêniyên bajêr zêde 
dibe û firina li nava bajêr nikare pêwîstiyên 
xelkê dabîn bike û biryara wan heye ku 
firinekê ava bikin. Ehmed bal kişand ser 
rewşa xelkê Kobanê jî û wiha got: “Weke 
her tim ku em bilêv dikin em ê biraderên 
xwe yên Kobanê bi tenê nehêlin. Çi ji 
destên me were em ê ji bo wan bikin. Me 
alîkarî kirin. Em ê di wan alîkariyan de 
berdewam bin. Kampanyayên me yên li 
Amerîka û Ewrûpa berdewam dikin. Xelkê 
Kobanê ne bi tenê ye.” Di berdewamiya 
axaftina xwe de Ehmed eşkere jî kir ku 
Dezgeha Alkariyê ya Barzanî, ji avabûna 
xwe heta niha alîkariya kurdan kiriye û ew 
îro jî amadeye ku alîkariya kurdên Kobanê 
bike. 




Ji Parlemtoya Ewrûpa’yê danezana 
alîkariyê 

Hat zanîn ku Meclîsa Parlementeran 

Ewrûpa ji bo avadaniya Kobanê banga 
alîkariyê li welatên endam kiriye. Her 
wiha Parlementoya Ewrûpa jî danezanek 
belav kir. 60 parlementerên Parlamentoya 
Ewrûpayê ji bo avadaniya Kobanê û ve- 
bûna korîdorerek mirovî danezanek belav 
kirin. Di danezanê de rola hêzên kurd a li 
hember DAIŞ’ê hat bi bîr xistin û daxwaz 
hat kirin ku ji bo xelkê Kobanê vegere ba- 
jêr û bajar ava bibe divê demil dest alîkarî 
ji wan re bê şandin. 

“Divê demildest alîkarî ji penaberan 
re bê şandin” 

Di danezanê de bang li welatên endamê 
Yekîtiya Ewrûpa rayaderan hat kirin û 
wiha hat gotin: “Xelkê kurd ê li hember 
êrîşên DAIŞ’ê yên di 15’ê îlona 2014’an 
de li ser Kantona Kobanê berxwedaneke 
mezin dan. Nexasim ji hêzên parastina ji- 
nan berxwedaneke mezin pêk anîn. Hêzên 
kurd bi piştevaniya Hêzên Hevpeymanî, 
piştî 134 rojan DAIŞ ji nava bajêr derxistin 
û rizgar kirin. Ji bo demkrasiyê, mafê 
mirovan, jiyana hevpar, mafê jinan, berx- 
wedana li hember DAIŞ’ê gellekî giring e. 
Azabûyina Kobanê, di serî de 200 hezar 
penaberên Kobanê tê de hemû pêkhateyên 
demokrasîhêz şad kir. Ji ber vê yekê em 
hemû bextewar bûn.” Li hêla din jî di 
danezanê de rewşa giran a xelkê Kobanê jî 
hat bi bîr xistin û wiha hat gotin: “Em wek 
parlementerên Parlementoya Ewrûpayê, 
bangawziyê li YE’yê û welatên endamî 
YE’yê dikin da ku alîkariya avadankirina 
Kobanê bikin. Bi taybetî ji bo avakirina 
Kobanê û vegera xelkê divê hevkarî bi Kan- 
tona Kobanê re bê kirin û alîkarî demildest 
bêne şandin.” 

Yekîneya Peşmergeyên a li Kobanê 
vegeriya 

Bi destpêkirina şerê Kobanê re Serokê 
Herêma Kurdistanê Mesûd Barzanî, got 
“Alîkariya Kobanê erka me ya neteweyî 
ye.” Û ji ser Bakurê Kurdistanê Yekîneyeke 
Peşmergeyan şand Kobanê. Peşmergeyên 
di 29’ê cotmehê de bi çekên giran derbasî 
Kobanê bûn li gel hêzên kurd di azadki- 
rina Kobanê de roleke mezin bi cih anîn. 
Yekîneya Pêşmergeyên li Kobanê 5 




Piştî ku bajar bi temamî hat rizgarkirin şêniyê Kobanê jî dest bi 
vegerê kir û bajar careke din ber bi rojên xwe yên berê ve diçe. Li 
sûk abajêr hin dikan hatin vekirin û hêdî hêdi sûk zindîbûna xwe 
ya berê tîne bîra mirov... 


dewre guhertin û piştî azadkirina nava 
bajêr ji bo azadkirina gundan beşdarî 
operasyonan bûn. Pêşmergeyên zêdeyî 6 
mehan li Kobanê man hefteya borî piştî 
bi cih anîna erka xwe ji Kobanê vegeriyan 
Hewlêrê. Berdevkê Yekîneya 5 a Kobanê 
Resûl Kadir li ser vegera Pêşmergeyan 
rawestiya û ji BasNûçeyê re axivî. Kadir 
da zanîn ku xelkê Kobane ji bo oxirkirina 
Pêşmergeyan li nava bajêr rêwresmek 
li dar xistine û bi hestên germ ew oxir 
kirine. Kadir, ragihand ku Pêşmerge 
amadeye hemû Kurdistanê biparêze û ji 
bo Pêşmergeyan parastina Başûr yan jî 
Rojava ferq nake. Kadir wiha domand: 
“Pêşmerge ji parastina birayên xwe çû Ro- 
java. Pêşmerge parastina Kurdistanê dike. 
Rojava yan jî Başûr ferq nake.” 

“Ligel Pêşmergeyan me serkeftinên 
mezin tomar kirin” 

Di berdewamiya axaftina xwe de îso 
bal kişand ser Yekîneya Pêşmergeyan a di 
şerê li hember DAIŞ’ê de li gel hêzên kurd 
şer dikir jî û wiha axivî: “Di berxwedana 
Kobanê de rola Pêşmergeyan gellekî zêde 
bû. Pêşmergeyan bi çekên giran li DAIŞ’ê 
didan û DAIŞ dihat şikestin.” îso da zanîn 
ku biryara vegerê ji hêla Pêşmergeyan ve 
hatiye stendin û ew razîbûn ku bi hevre 
berdewam bin û wan bi hev re gellek 
serkeftin tomar kirine. îso axaftina xwe 
wisa bi dawî kir: “Me dixwest ku Pêşmerge 
bimîne. Me dikarîbû bi hevre li Girê Sipî 
û li deverên din li hember DAIŞ’ê serkeft- 
inên din bi hevre tomar bikirana. Nebûna 
Pêşmergeyan a di operasyonan de ew ê 
tesîrê li berxwedana me bike. 

Bîlançoya şer a giran 

Kobanêya ku demeke dirêj bibû navenda 
şer û şerê kolanan û bordûmana Hêzên 
Hevpeymanî li ser wê li dar bû bûye kavil. 
Hêzên Hevpeymaniyê ji meha cotmeha 
2014’an ve li hember beregehên DAIŞ’ê 3 
hezar û 200 operasyon pêk anîn û 5 hezar 
780 beregehên DAIŞ’ê ji holê rakirin. 

Di encama bordumanan û şerê giran de 


3 hezar û 200 malên Kobanê rûxiyan û 
kanalîzasyona nava bajêr jî di encama bor- 
dûmanê de ji holê rabû. Di encama şerê 4 
mehan de 3 hezar şervanên kurd şehîd bûn 
û 6 hezar endamên DAIŞ’ê hatin kuştin. 

Li hêla din nêzîkî 420 gundên Kobanê, ji 
hêla DAIŞ’ ê ve hatin mayin kirin. Termên 
endamên DAIŞ’ê yên di bin kavilên bajêr 
de mane ji ber ku hêj nehatine paqîj kirin 
dibin sedema nexweşiyan. 

“Bajar bermayiya şer e” 

Bijîşkê Desteya Tendurustiyê yê Kobane, 
Hikmet Emin jî da zanîn ku piştî şer ew bi 
nexweşiyan re rû rû bi rû mane û hejmara 
ajalên jardar zêdebûne ajalên jardar ter- 
mên endamên DAIŞ’ê yên dibin kavilan 
de mane dixwin bajar bermayiya şer e. 

Di berdewamiya axaftina xwe jî de Emin 
ragihand ku segên har ê li hêrêmê jî hatine 
nava bajêr û ew seg jî termên Endamên 
DAIŞ’ê dixwin û rewşa tendurustiyê ya 
bajêr nebaş e. Emîn xetereya li ser tendu- 
rustiya xelkê bajêr jî dest nîşan kir û wiha 
axivî: “Rewşa nexweşxaneya me nebaş 
e. Hema bêjî her roj nexweşên kînorê û 
nexweşên dûpişk bi wan vedide tên. Beriya 
hemû tiştî divê termên li nava bajêrin bêne 
rakirin. Dûpişk û seg li nava bajêr zêde 
bûne.” 

“Mal tijî term in” 

Gengeşiyên avakirina mûzexaneyê 
jî berdewam dikin. Rêvebirên kantonê 
aşkere kiribûn ku ji bo xelkê nava bajêr 
neyên mexdûr kirin û berxwedana li 
hember DAIŞ’ê nedin ji bîr kirin ew ê hin 
derdorên bajêr bikin mûzexane. Şêniyê 
nava bajêr Osman Berkel ê mala wî dikeve 
herêma “mûzexaneyê” da zanîn ku ew 
naxwaze mala wî bibe mûzexane û beyî ku 
term ji malan bêne der xistin, beyî ku ji 
xelkê bê pirsîn avakirina mûzexaneyê ne 
di cih deye. Berkele bal kişand ser rewşa 
bajêr jî û wiha got: “Li tu deverê dinyayê 
tiştekî wisa pêk nehatiye. Li hemû dinyayê 
şer pêk hatine lêbelê tu kesî mûzexaneyên 
şer çênekirine.” 


Li Sirrînê li hember DAIŞ’ê opera- 
syon 

Li Kobanê li nava bajêr li hêlekê ava- 
kirina bajêr berdewame li hêla din jî, li 
gundan operasyonên li hember DAIŞ’ê jî 
li dar in. Li başûrê rojavayê bajêr li Sirrîna 
baregeha DAIŞ’ê operasyon hat kirin. Her 
wiha hat zanîn ku DAIŞ ji gundewaran 
hatiye derxistin û pira Qera Qozegê jî 
hatiye rûxandin. Cihgirê Wezîra Parastina 
Kobanê Öcalan iso, da zanin ku hêzên 
kurd li hember DAIŞ’ê operasyoneke ber 
fireh dane dest pê kirin û hêzên kurd cihên 
stratejîk ê Sirrînê konrol kirine. îso ragi- 
hand ku hêzên kurd di encama operasyonê 
de 6 endamên DAIŞ’ê desteser kirine û 
hêzên kurd hewl didin ku yekitiya xaka 
kurdan pêk bînin û ew ê DAIŞ ji Azaz û 
Cerablusê jê bê derxistin. 

“DAIŞ êrîşî Hasekê dike” 

Her wiha DAIŞ’ê li Kobanê, Til Hemisê 
li hember hêzên kurd têk çû û êrîşî 
Serêkaniyê û Til Temira Kantona Cizîrê 
kir li wê herêmê jî şikestin xwar. DAIŞ’a 
êrîşî Til Temir û Serêkaniyê kir bi veg- 
uhestina hêzên kurd ê Amûdê û Dirbêsiyê 
re DAIŞ ji herêmê hat dûr xistin. Li 
hêla din DAIŞ’a hewl dida ku bi êrîşên 
bombeyî xelkê Hasekê ji nava bajêr derxe 
hat zanîîn ku niha jî derdora bajêr dorpêç 
kiriye. Hevserokê Meclîsa Qanûnsaz a 
Cizîrê Ekrem Hiso di derbarê rewşa dawî 
ya şer de axivî û daxûyand ku hêzên kurd 
bersiv dane êrîşên DAIŞ’ê yê li Hasekê û 
DAIŞ ji herêmê hatiye dûr xistin. 

Civîna Cenevreyê betal bû! 

Hat zanîn ku civîna di navbera Encû- 
mena Niştimaniya Kurd li Sûriyê (ENKS) 
û Tevgera Demokratîk a Gel (TEV-DEM) 
li Cenevreyê bihata kiri betal bû. ENKS û 
TEVDEM’ê di 22’yê Cotmeha 2014’an de 
bi serperişteya Serokê Herêma Kurdistanê 
Mesûd Barzanî û bi Peymana Duhokê 
li hev kiribûn û biryara lihevkirinê wer- 
girtibûn. Piştî avabûna Lêvegera Siyasî 
ya bi Peymana Duhokê re TEV-DEM’ê li 
Kantona Cizîrê hilbijartinên herêmî li dar 
xist û ENKS’ê jî ji ber taloqnebûna hilbi- 
jartina eşkere kiribû ku wê endamtiya xwe 
ya Lêvegera Siyasî rawestandiye. Hatibû 
eşkere kirin ku ji bo her dû bere dawiyê li 
krîza siyasî bînin ew ê di 28-29’ê nîsanê 
de li hev bicivin. 

Berdevkê TEV-DEM’ê Aldar Xelîl li ser 
krîza siyasî û civîna ku ew ê li Cenevreyê 
pêk nehat axivî û rewş ji BasNûçeyê re 
şîrove kir. Xelîl da zanîn ku ENKS bedarî 
civîna li Cenevreyê nebûye û TEV-DEM 
hewl dide ku krîzê çareser bike lê belê 
ENKS rewşê sabote dike û nikare di nava 
xwe de yekitiyê pêk bîne. Di berdewmiya 
axaftina xwe de Xelîl bal kişand ser Pey- 
mana Duhokê ya bi serperiştiya Serokê 
Herêma Kurdistanê pêk hatibû jî û wiha 
axivî: “Em dixwazin bi Peymana Duhokê 
re bi ENKS’ê re li Rojava hevpariyê bikin. 
Wan di navbera xwe de xwe bi rêxistin 
nekiriye. Hîn kongreya xwe pêk neanîne. 
Nehatin civîna Cenevreyê, ne bi rêxistin 
in. Naxwazin kar bikin.” 

Nadire Giintaş Aldatmaz 
Zelal Mevliitoglu 

N o hewte ma Kadîr Buyukkayayî 
de qisey kerd. Kadîr Buyuk- 
kaya hunermendode zaf muhîm 
o. Deyîrbaz o, şaîr o, hîkayenuştox o, 
romannuştox o... Yanî her caye hunerî 
de nameyê eyî esto labelê ma nê rojanê 
pêyenan de nameyê eyî bi albumê Mikaîl 
Aslanî zaf heşna. Kadîr Buyukkaya û Mikaîl 
Aslanî pîya yew albumo zaf weş viraşt û 
ma derheqê no albumî de persayî înan zî 
cewab da. No hewte ma bi roportajê Kadîr 
Buyukkayî dest pêkenîme. 

Nê rojan de nameyê to bi albuma 
Mikail Aslanî “Vengê Royî” ameye 
rojeve. Labelê peynameyê to şarê ma 
peynameyê Necmettîn Biiyiikkayayî 
ra nas keno. Xora şima zî bi no 
albumê xo, o yad kerdo. Ti wazena 
hem xo hem zî Necmettin Bûyiik- 
kayayî bidayê naskerdene? 

Raşt o, ez û Necmettin Buyukkaya ma 
dezayê pê yê. Yanî pîyê ma birayê jew- 
bînî yê. Xortîye de çar serrê min bi Keko 
Necmettîn ya ravêrdî (1976-1980). O 
merdim qandê min a rêber û mamosteyêno 
zaf gird û erjîyaye bi. Ez rêbereya ey de 
zaf cayan geyrayî. Mi xeyrê ey; xo, şarê 
xo û dinya-alem şinasna. Ez ey kişta zaf çî 
musaya. Verdê 12 êlule de ma pîya vejîyayî 
tebere Kurdîstanî. O şî Swêd û ez zî ameya 
Hollanda. Dima sebî senîn nêbi şima zî pey 
zanê. O merdimo xurt û erjîyaye serra 1982 
de sukda Amed de tepêşîya û serra 1984 
de zîndanê Amedî de ameye kiştene. Badê 
kiştenda ey min timûtim xo hemverê ey 
de deyndar vîna û min waşt ez xizmetêno 
qijek (werdi) qandê ey bikera. Mi şîîrêna 
derge ey ser 0 nusnê. Na şîîr kitabê min ê 
şîîran de ca girewt. Dima min çend cayan 
de çend maqaleyî zî ey ser 0 nusnayî. 
Labelê bi nê çîyana zerrîya min nêkewt 
ca, nêbî honik. Aye ra ez û hunermendo 
erjîyaye deza Mîkaîl Aslan, ma weriştî no 
album viraşt û ma no album hedîyeyê Nec- 
mettîn Buyukkayayî kerd. 

Album de deyîra ke bi nameyê “Ez 
Pawena” qandê Necmettin Buyu- 
kayayî ameya vatene. Na deyîre zaf 
bi hîssî ya. Hem qiseyê xo hem zî 
qeydeyê xo zaf tesîrin o. Huseno ke 
na deyîre de qalê ci beno kam o? 

Tîya de Husên yew nameyode sembolîk 
0. Zaf Husênî mayanê xo ra cera bî û reyna 
zî nêagêray. Çimê zaf mayan raya lajanê xo 
pawite, zaf mayî bi hesreta lajanê xo merdî. 
Husêno ke ez qalê ci kena heme lajan 
temsîl keno. Mi na deyîre bi tesîrê lajanê 
nêagêreyan û mayanê paweyan nuşte. 

To çi wext dest bi xebata kirmanckî/ 
dimilî kerd? 

Heta ez bîya hewt serre heyatê min 
dewêde Sêwregi de ravêrd. Dewda ma de 
pîlanê ma bi zarê dimilîya qiseyî kerdê. 

Ma vatê qey dinya tena dewa ma ya û na 
dewe de zî bi dimilîya qiseyî benê. Çaxo 
ma keyeyê xo bar kerd û ma ameyê suka 
Sêwregi ez hewt serre bîya û bêdimilî min 
sewbîna jew vatene nêzanayê. Sêwregi de 


Her çî bi eşqê we latî dest pêkerd 


keyeyê ma de ma tena bi dimilîya qiseyî 
kerdê. Dima mekteb û kuçeyan de ez Tirkî 
û Kurmancî musaya. Wexto ez bîya heştês 
serre mi dimilî û Kurmancî sey pê ya za- 
nayê. Qeçekîya xo de mi kalikê xo Xelîl dê 
Nofelî ra zaf estanikî eşnawitî. 0 westayê 
estenikan û deyîran bî. Ey deyîrî û estanika 
Sîyabend û Xecê, Mem û Zîn, Bişarê Çetoyî 
zaf weş vatê. Ez şena vaja ke min tamê zi- 
wandê xo û heskerdena edebîyatî kalikê xo 
ra girewt. Qandê ke ez bişa ziwanê xo rind 
binusa û weş biwana xortîya xo de kitabanê 
Keko Necmettînî ra min zaf îstîfade kerd. 
Kitabxaneyê ey de kitabê zaf erjîyayeyî 
estîbî. Xeyrê nê kitaban zaf resa bi min. 0 
çax de qasê (hendê) îmkananê xo mi kitabê 
ke bi Kurdkî ameyîbînustiş mi zaf wendî. 
Nê çîyan hîmê ziwandê min rona û ziwanê 
awan kerd. Dima ez vejîyaya teber. Wexto 
ez ameya Hollanda, Keko Necmettînî Swêd 
û Sûrîye ra mektubê xo pêro bi dîmilîya 
nusnayê. Mi zî ey rê bi dimilîya cewab 
dayê. Xeyrê mektubanê Keko Necmettînî 
mi dimilîya xo xeylêk aver berd. Mi Hol- 
landa ra mektubê xo timûtim bi dimilîya 
riştê welat. Çunke maya mi jew qisa Tirkî 
nêzanayê. Qandê ke maya mi famkero mi 
mektubê xo pêro, ci rê bi dimlîya nusnayê. 
Mi bi no babeta dimilîya xo xeylêk aver 
berd. Û sewbîna zî mi tim waşt ez bi îm- 
kananê xo yê şexsîya dimilîya xo aver bera. 
Labelê qandê raverberdişê dimilîya mi me- 
kteban de perwerdeyêno taybet nêvînayo. 

Ti çi wexto deyîran rê qise nusena, 
muzîk virajena? Derheqê muzîkî de 
to wendo? Çike hem nuştene hem zî 
beste viraştene karê huner û zanayîşî 
yo. 

Tarîxê destpêkê nusnayîşê min zaf kan 
nîyo. Meraqê min nuşnayiştê çîrok û ro- 
manî ser 0 verîna ra estbi. Ez nê çîyan ser 0 
zaf xebitîyaya. Dima mi vîna ke nuşnayişê 
estanik û romanan qet rehat nîyo. Dima 
mi dest bi nuşnayiştê şîîranê Tirkî kerd. 

Mi ewna no kar zî mi mird nêkeno. No fin 
mi verê xo da şîîre û muzîkê zazakî û ez 
ser 0 xebitîyaya. Mi vîna ke nuşnayişê şîîrê 
zazakî xerîbîye de seba rihê mi rê sey (zey) 
dermanî yeno. Aye ra yo mi giranîya xo 
da muzîkî ser. Labelê ez ney zî vaja ke bi 
ziwandê Tirkî ya şîîre û estanikî nusnayîşî 
min zî hana dewam keno. Jew fin ez bi zarê 
Kurmancî ya zî şîîrî nusnena. Lê şîîrê ke 
ez bi Kurmancî ya nusnena nînê qalib dê 
muzîkî ro. Qandê muzîkîya tena bi zazakî 
şena şîîrî binusa. Ez şima rê ney eşkera- 
eşkera vaja ke mi qandê perwerdebîyena 
muzîkî ya qet cayêk de perwerde nêvî- 
nayo. Çîyo ke ez musaya û zana mi pêro 
heskerdişê şarê xo û welatê xo ra bander 
bîya. imkanî nêkewtî min dest ke ez perw- 
erdeyê muzîkî bivîna. Lebelê ez zaf tayn saz 
û zaf tayn zî pîyano cenena. Mi zaf finî waşt 
ke ez saz û pîyanoyî ser 0 xo raver bera lê 
fersend nêkewt mi dest. 



Vengê Royî ra avêr yew xebata 
albuma to esta? Yan kî zobî kesî 
besteyanê to ra album viraşto, yew 
deyîra to albumê xo de vata? 

Nê. Wardê (verdê) albumdê “Vengê 
Royî”di cayêk de şîîrê min vila nêbîyê. 
”Vengê Royî” xebata min a sifteyîn a. Şima 
ê raştî perskerê min bi xo zî nêwaşt şîîrê 
min cayêk de vila bibê. Tim mi va “wa 
vinder 0”. Tayê hunermendan ê ke dost 
ê, zanayêne ke ez şîîrê zazakî nusnena. 

Nê hunermendan ra taynen waşt şîîranê 
min bikerê deyîrî û dekerê CD. Labelê min 
nêwaşt. Mi tim va “wextê ci nî yo”. Mi waşt 
ke şîîrê min bibê bîyayeyê. 

Ma zanê ke ti Hollanda de ciwîyenî. 
Welat ra dûrî de to senî kulturê xo 
muhafeze kerd? Tekilîya to bi welatî 
esta? 

Raşt 0, serra 1979 de sebebanê sîyasîyan 
ra ez ameya Hollanda. No hîris û şeş serrî 
yo eza Hollanda de cuya xo dewam kena. 
Çaxo merdim welat ra dûrî, xerîbîye de 
maneno, merdim hesretê welatî anceno. 
Welatî ra dûrî mendene, şewat û hesk- 
erdena welatî zerrîda kesî de kena gird 


û xurt. No şewat û hesretê welatî beno 
sebeb ke merdim bi çar destana bipêşîyo 
kulturdê xo ra. Ê ke welatî ra nêkewnê dûrî 
qedr û qîymetê welatî û kulturî nêzanê. 
Hesret û welatî ra dûrîmendiş beno sebeb 
ke merdim ziwan û kulturdê xo ra vêşî hes- 
bikero. Hewtês serrî min nêeşka şira welat 
û bêra. Labelê dayene û girotena min welat 
ra qet qut nêbî. Dima îmkanî virazîyayî û 
ez şîya welat ameya. Nika têkilîya min 
welatî ya xurt a. 

Naye ra tepîya sewbîna projeyê şima 
(ti û Mikaîl) estê? Eke estê ti eşkenî 
ma rê qalê projeyanê şima bikerê? 

Kar û xebata “Vengê Royî” di serrî 
ramite. Ez û Mikaîl ma birastîye zî xeylêk 
qefelîyayî. Aye ra ma nika nêwazenê çîyêk 
vajê. Labelê merdim bêproje nêbeno. 

Nika mi dest hendê çar albuman malzeme 
esto. Şîîrê zaf mezbutî mi dest de resay 
pê. Muzîk û besteye nê şîîran terefê mi ra 
virazîya yê. Deza Mîkaîl ci rê wayîr bivejîyo 
ma eşkenê meşt zî dest bi albumêndo 
newe bikerê. Lê lazim 0 ma verî goşdarîya 
çorşmeyê xo bikere, ka miletê ma qandê 
“Vengê Royî”se vano, se nêvano. Dima ma 
do xo rê rayîrêk ronê. Labelê merdimo 


hunermend bêproje nêbeno. Labelê ez 
wazena ney vaja ke ez zaf wazena ke Deza 
Mikaîl Aslan projeyanê mi ra dûrî nêmano. 

Winî aseno ke teberê muzîkî de kî 
xebatê to estê, ti şîkîna tenê qalê 
xebatanê xoyê bînan bikerê? 

Ez bi tirkî zî şîîrî nusena. Kitabê min 
0 sifteyîn bi namedê “Geceden Sabaha 
Şiirler” verê ney hîrê mengî istanbul de 
vejîya. Hendê kitabêna şîîrê min resayê 
pê. Sewbîna ez bi tirkî mesel û maqaleyî 
nusnena. Nê çîyê ke ez nusena keyepelê 
“Sîverek’in Sesî” û tayn cayanê bînan de 
vila kena. Di heb kitabê min kene çapbibê. 
Nê her di kitabî zî mi bi ziwanê tirkî ya 
nuştê. Bi Kurmancî ya zî min taye çî nus- 
nayê. Çend şîîre û maqaleyên min ê bi zarê 
Kurmancîya nusîyayê estê. Û sewbîna zî 
romanêk mi dest esto. Mi hendê 230 rîpelî 
nûşto 0 û hendê 100 rîpelî zî mendo. Sew- 
bîna sereyê mi de projeyêna zaf cîdî esta. 
Ez wazena heyat û xebata deza de xo Nec- 
mettîn Buyukkayayî ser 0 çîyêk binusna. 
No projeya seno roman zî bo, bîyografi zî 
beno. Ez naşt-aşt ra malzeme arêdana. Û 
mi xeylêk malzeme jî vera pê ardo. Ma do 


şîîre û muzîk ra zi fek vera nêdo. 

Kek Kadîr, ma nika şermayeyî ke 
çira heta nika ti nas nêkerda. Gureyê 
toyê hende erjayayî estê la heta nika 
xebera ma çin bîya. Naye ra tepîya 
goşê ma to der ê, wa xebera to bibo. 
Keko ma merax kenî fikirê “Vengê 
Royî” senî vejîya? Ti û Mîkaîl Aslan 
senî ameyî pêhet? 

Ma senî ameyî pê hete? Bi rastîye no pers 
ra hîrê romanî vejîyenê. Taye rast ameyîş, 
taye tesaduf û taye zî geyrayîş. Çaxo ke mi 
dest de xeylêk şîîrî resay pê, mi waşt ke 
ez nînan bi babetêna beşe kera. Mi kar û 
xebata Mikaîl Aslanî dûrî ra zanayê. Labelê 
min, 0 merdim bi xo nêşinasnayê. Rojêk 
ez û merdimêna tesadufî raştê pê amey û 
ma bî dostê jewbînî. No merdim dêrsimij 
bî, name zî Ail Heyder bî û deza Mikaîl 
nêzdî ra şinasnayê. Rojêk min nê embazî 
rê behsê şîîranê xo kerd, ey zî mi rê behsê 
dostê xo Mîkaîl Aslanî kerd. Bi no babeta, 
mi xo resna Mikaîl Aslanî. Dima rojêk 
deza Mikaîl Aslan û çend embazandê xo 
ya ameyî Hollanda û keyeyê ma de bî mey- 
manê ma. Mi înan rê çend şîîrê xo wendî. 
înan zî zaf rind vînayî û şîîrê mi ecebnayî. 
Dimayê ci bi xo ame. Ez şîya Frankfurt û 
mi deza Mikaîlî rê diwês deyîrî wendî. Deza 
Mikaîlî nînan ra des hebî weçînayî û ma 
dest bi xebat kerd. 

Namê albumî deza Mikaîl Aslanî na pa. 
Ey va wa nameyê albumî “Vengê Royî” bo. 
Min zî va “ sere û çiman ser” û rastîye zî no 
name zaf bi albumî ame. 

Wextê viraştena albumî de û wextê 
heme xebatanê şima de yewbinî 
famkerdene de problemî vejîyayî? 

Ti zî zana fekê kirmanckî mintiqa be 
mintiqa vurînê. 

Kar û xebata mi û deza Mikaîlî ya 
nêzdîyê 2 serrî dewam kerd. Ma 2 serrî 
pîya xebitîyayî. Mesela yewbînan fam- 
kerdene de ma raştê yew promlemî 
nêameyî. Wete ra ma de qet problemî 
nêvejîyaye. Wexto ez û deza Mikaîl ma 
amê pê hete, zaf finî ma pîya zazakî/kir- 
manckî qiseyî kerdê û ma zaf yewbînan 
ra fam kerdê. No xusûs de mi zî û deza 
Mikaîlî zî xo rind resna bi. Aye ra ma qet 
zehmetîye nêante. Ez şena vaja na xebata 
albumî de ma zazakîya xo zî aver berde. 
Min Zazakîya xo kerd nêzdîyê zazakîya 
Dêrsimî, zazakîya deza Mikaîlî zî bi nezdîyê 
zazakîya Sêwregi. Çîyo ke mi xebata nê 
albumî ra yanî “Vengê Royî” ra famkerd, 
eke şarê Sêwregi û Dêrsimî şeş mengî 
pîya werzê û roşê ê do pîya weş-weş qisey 
bikerê û orteyê înan de qet meselaya 
ziwanî nêmanena. Lazim 0 ez ney jî vajî 
kî bi deza Mikaîlî ya xebitîyayîş qandê min 
şans û sûdêno gird bi. Ez zaf bi şans bîya 
ke mi 0 merdim şinasna. Mi heyatê xo de 
merdimêno wina nerm, kîbar û mutewazî 


nêvînabî. Qandê albumîya ez zaf finî şîya 
Frankfurt û ameya. Zaf finî ma pîya roniştî 
û bi saetana pîya qiseyî kerdî. Ê jew fin ez 
nêşikînaya û jew fin qisaya mi nêvist erd. 
Mi se va êy va “beno”. Fikr û ramanê ma 
jew bi jew ameyî ro pê. Ney ra min famk- 
erd ke kişta genetîkî ra zî Mikaîl nêzdîyê 
pîlandê ma yo û nê çîyan zaf kêfê min ard. 
Ez û Mikaîlî ya ma jew hefte Sêwregi û 
Dîyarbekir de pîya mendî. Nê sukan de ma 
beşdarê çend konser û bernameyan bî. Mi- 
kaîlî bi qisandê xo ya, bi hereketandê xo ya 
zerrîya şarê ma qezenç kerd. Ey kar û xeba- 
ta “Vengê Royî” ra xo rê pay û payeyêndo 
hurdî nêvete. Heme çî ard sifredê mi ser 0 
rona û mi rê kerd mal. Nê xusûsîyetê însanî 
welatê ma de zaf kêmî mendê. Qandê min a 
deza Mikaîl tena hunermendêno gird nîyo, 
0 eynî wext de Derwêşêkê nê zemanî yo. 
Aye ra ez wazena jew çî vaja: Şarê ma xeyrê 
Mîkaîl Aslanî bî wayîrê albumêno rindekî. 
Labelê ez xeyrê nê albumî bîya wayîrê dost 
û embazêno sey Mikaîl Aslanî. No çî qandê 
min a qezencêko zaf gird 0. Çend rind 0 ke 
mi deza Mikaîl Aslan nêzdî ra şinasna û ey 
a xebityaya. 

Şarê ma ke qeyret bikero yewbinî 
fam keno labelê seba çapemenîye 
yew ziwanode standart kî lazim o. 
Derheqê xebata standardîzasyonê 
kirmanckî/dimlî de ti senî fikirîyenî? 

Lazim 0 ke kar û xebat bêro kerdene. 
Dewleta Tirkîya ke hezar serrî tarîxê ci 
esto, hîna zî problemê xoyê ziwanî hal 
nêkerdo. Taye dewletandê Ewropa de hîna 
alozîya ziwanan esta. Ez wazena vaja ke 
mesela ziwanî û hal kerdene ci çiyêno rehat 
nîyo. Hewceyîya merdimandê zanayan 
esta. Gerek ma wayîrê sebrêko hîrayî bibê. 
Tehamulê pê bikerê. Gerek ma bizanê ke 
vatene û qiseyê ma tena rast nîyê. Ma ra 
kamî yê rast qisey kena, kamî yê çewt qalî 
kenê, ney rê rojan mîyan de ma nêşenê 
qerar bidê. Taye çîyan ma gerek wext û 
zemanî rê veradê. 

Derheqê halê kirmanckîyo ewreyen 
û derheqê edebîyatê kirmankî de ti çi 
fikrîyenî? 

Bêşik halê zazakî yan zî kirmanckî halêko 
rind nîyo. Zarê zazakî wextêno zaf derg 
bêwayîr mendo. Kesî dest nêeşto nê ziwanî. 
Wext û zeman ravêrdo û ziwan ameyo 
vîrakerdene. Kişta Dêrsimî de xeyrê koyan, 
hunermendan û sazbendan ziwanê ma 
taye linganê xo ser 0 vinderto. Labelê kişta 
Sêwregi û cayandê bînan ziwanê ma cêser 
kewto. Nê serranê dimayênan de zaf cayan 
de çîyê rindî yê benê. Labelê xeterî û ta- 
lukeyî hîna orte ra nêweriştê. Roşenbîranê 
ma hîna xo mîyan de dezgehê mezbûtî 
nêviraştê. Mesela zazakî de ma gerek xo 
zaf bidejnê (bitewnê). Kam senî nuseno wa 
binuso, lazimo kes xo kesî ser ra nêvîno. 
Rastîya rastî do dima bivejîyo orte. Lazim 



Qandê muzîkîya tena bi zazakî 
şena şîîrî binusa. Ez şima rê ney 
eşkera-eşkera vaja ke mi qandê 
perwerdebîyena muzîkî ya qet 
cayêk de perwerde nêvînayo. Çîyo 
ke ez musaya û zana mi pêro 
heskerdişê şarê xo û welatê xo 
ra bander bîya. imkanî nêkewtî 
min dest ke ez perwerdeyê muzîkî 
bivîna. 

0 ma ra taynî şîîrî, taynî estanikî, taynî 
romanî û taynî zî çîyanê zanistî binusnê. Û 
ma pêro zî yewbînan rê hurmet bikerê. Û 
ancax bi no babeta ma şenê serkewê. 

Ma wazenîme ke tenê zî heqa 
deyîran de bipersîme. Deyîran ti senî 
nusena? Hîkayeya înan esta yan zî ti 
“Fatima” nas kena? Çi tekilîya şima 
esta? 

Bêşik hîkayeya heme deyîranê mi esta. 

La nê hîkayeyî hîkayeyê her kesî yê. Heyatê 
heme xortan de yew Fatima esta yankî 
estbîya. Mesela deyîra “Şewra” de sîtem 
esto, serewedartiş esto, qehir esto, terk 
kerdene esta... “Gul Çîçega Na Welatî” de 
kî wefa esta, bêkesîye esta... Nê hîssî her 
kesî de estê, coka nê deyîrî goşan rê weş 
yenê. Coka her kes hetê ra zî hîkayeya xo 
goşdarî keno. 

Derheqê qiseykerdiş û avêrberdişê 
ziwanî de wendoxanê ma rê qiseyêde 
to ke esto û wazena vajêrê, kerem ke. 

Ez wazena wendoxanê ma rê ney vaja: 
Wa ma qîymet û rûmetê ziwandê xo 
bizanê. Ziwanê şarî nêbenê ziwanê kesî. 
Eger qîymetê may û pêrdê ma, rûmetê 
kal û pîlandê ma, ma hete de esto, lazim 
0 ma qîymetê ziwandê xo zaf bizanê. Mi 
bi serrana mektebandê tirkan de wend, 
ez serrana welatandê xerîban de menda, 
ez babet-babet ziwanî musaya, labelê ez 
nêşena ziwandê şarîya deyîrî û lawikî 
viraza û vaja. Ez tenya şena jew ziwanîya 
deyîran û lawikan ser 0 bixebitîya, 0 zî 
ziwanê marda (maya) min 0. Ziwanê maye 
, ziwanêno pîroz 0. Lazim 0 ma ey rê wayîr 
bivejîyê. No kardo pîroz de ez heme dost û 
embazan rê serkewtene wazena. 

Rodî Zerya 

L êkolîner, siyasetmedar û nivîskar 
Hemîd Kiliçaslan ku salên dirêj 
li sirguniyê ma û pişt re vegeriya 
welêt dide zanîn ku rewşenbîrên kurd 
sûretekî baş neafirandine û ji ber ku 
rewşenbîr tenê bi karûbarên entelektuelî 
re ni mijûl in, pirsgirêkên wan ên jiyanî 
girantir dibin û di warê afirinêriyê de 
astengî li ber wan derdikevin. 

Bi ya Kiliçaslan rewşenbîrên kurd di bin 
sê îpotekan de dijîn. Yek ji wan îpoteka ku 
ji aliyê siyaseta serdest a kurdan ve hatiye 
danîn, ya din îpoteka olî ango ya îslamî 
ye û ya din jî ya ku dewletê li ser wan ferz 
kiriye. Kiliçaslan pirsên me yên di derbarê 
kar û xabatên xwe yên siyasî, afirinerî, 
dîaspora û siyaseta kurd de bersivand. 

Ji bo xwendevanên me tu dikarî 
hinekî behsa xwe bikî? 

Ez Hemîd Kiliçaslan helbet paşnavê 
Kihçaslan me hilnebijartiye. Mamûrên 
dewletê dihatin lê dikirin lê bi kurmancî 
ez Hemîdê Simaîl Axa me. Li Dêrika Hesê 
Ûso an Dêrika Simaîl Axa ku gundekî 
Qoserê ye hatime dinyayê. Helbet berê ro- 
jbûyin mojbûyin tune bû, rojbûyina me ya 
bi zayina çêlekekê ya bi qumil û bi xelayê 
dihat destnîşankirin. Di sala 1948’an de 
çêbûme. Bi qlasîkî ez bibêjim min xwen- 
dina xwe ya seretayî û navîn li Qoserê pêk 
anî. Ji ber ku lîse li Qoserê tune bû min 
lîse li Mêrdînê qedand. Di heman salê de 
min li zaningeha Enqere’yê hiqûq qezenç 
kir lê mixabin min ew bêş temam nekir. 

Di sala 1968’an de bayê welatparêzî û 
çepê li dinyayê xist li me jî xist. Em nû nû 
bi tiştinan dihesiyan. 

Wê demê hûn li Enqere’yê bûn? 

Erê ez li Enqere’yê bûm. Ez gihîştim 
wê dema ku çepa tirk û ya kurd ji hev 
vediqetiyan. Û hêdî hêdî herkesî rengê 
xwe diyar dikir. Di 68’an de jî ez dilxwazê 
Partiya Demokrasiya Kurdistana Tirkiy- 
eyê (PDK-T) bûm. Lê min zanko xilas 
nekir ji ber meseleyên siyasî. Ez du caran 
jê hatim qewirandin, lê vegeriyam cardin. 
Û dawiya salên 70’yî de êdî welat ne xweş 
bû. Ez derbasî binxetê bûm. Ez çar salan 
jî li wir mam. 



Li wir xebatên siyasî-edebî hebûn? 

Li wir xebatên edebî me nekir lê bi navê 
”dostên Filistîniyan” em li wir man, lê 
piştî sê salan hikumeta Sûrî ji rêxistinên 
Bakur, ji giştikan re got, yan werin qehwa 
me vexwin yan ji welatê me derkevin. 

Wê demê rêxistinên kurdan, hema bêje 
tevahîya wan ji xeynî yekê ew jî me'lûm 
e, jixwe ew jî navê wê diyar e. Em dikarin 
navê wê jî bibêjin, PKK e. Yên din tu 
qehweya wan venexwar. Bi me tehl hat. 

Pişt re hûn derbasî Ewrûpa’yê 
bûn? 

Ez dawiya 83’an derketime Ewrûpa’yê. 
Swêdê. Heta 89’an jî ez girêdayî endamê 
vê rêbazê bûm. Bes ji ber meseleyên 
navxweyî, nexweşî û têkçûna Ewrûpa’yê û 
tiştin din min bi xwe siyaset danî aliyekî. 
Min taqeta xwe, zanîna xwe, karîna 
xwe di xizmeta çand û kulturî de pêk 
anî. Ji 89’an şûn de jî ez beşdarî xebata 
Enstîtuya Kurdî ya li Parîsê bûm. Ev yek 
bi dirêjî dewam kir. Dema fersend çêbû 
berî herkesî ez hatim û li welêt dijîm. Li 
Ewrûpa weke ku derzî di min re bin min 
tu carî xwe lê nedît. 

Hûn kengî vegeriyan? 

Ez cara ewil di 2004’an de hatim lê 
hatim wek mêvan. Dema ez hatim jî min 
gelek tişt dane ber çavê xwe û ez hatim. 

Me ne 'uzra’ xwe ji kesî xwest ne jî me xwe 
guhert, berevajî wê di doza xwe de em 
zêdetir zana bûn, tûrikê me hat dagirtinê. 

Mesela entelektueliya kurdî ya li 
Ewrûpa’yê, kêm zêde hûn hemûyan 
nas dikin, ji bo çi entelektueliya 
kurdî li Ewrûpa’yê bi cî nebû? Mese- 
la em bibêjin mirov li entelektuelên 
hîndû binêre, rêxistinek wan heye, 
cihû wiha.. Gelo kurdan jî ev yek ji 
ber xetên siyasî pêk neanî? 

Kurdan li Swêdê gelek tişt pêk anîn. 
Esas ekola Swêdê divê mirov xurttir li 
ser bisekine. Hem gelek sazî ava kirin 
hem gelek nivîskar û lêkolîner ji nifşa 
Swêdê derketin. Nifşekî nû û teze. Ez çend 
nimûneyan bidim, bawer dikim ji ser sed 
û tiştekî re çapxaneyên kurdî li Swêdê 
hebûn. Kitêbxaneyeke kurdî heye. Federa- 
syoneke komeleyên Kurdistanê heye. 

Hûn xwe wek entelektuelê wî nifşî 
dibînin? 

Ez yek ji wan im. Federasyona Kome- 
leyên Kurdistanê wextê ez li wê derê bûm 
44 komele bi rêxistînî bûn. Her wiha 
temsîla her çar parçeyên Kurdistanê diki- 
rin. Di pirsên kurdî de serwext û agahdar 
bûn. Arşîvên parlementoya Swêdî, arşîvên 
qraliyetê gelek berhem û tiştên li ser kur- 
dan bi dest xistin. Parlemtoya Swêdê di 
hêla polîtîk de jî, kurd li Swêdê etable kir. 
Her carê çar-pênc jimarên parlemeterên 
kurd hilbijart. Ji alî bazirganî û civatê 
de jî kurd li Swêda nuh pêş ketin. Hetta 
hinek kurd ketin nav rêza dewlemendên 
Swêdê. Lê li Ewrûpayê tu Swêdê bidî ber 
hemû dewletên din, Swêd xwe ji gişan 
vediqetîne, wek çand, wek entegrebûna 
gelan. Li Swêdê kurdan pişta xwe neda 
erdê, her derê kurdan bi helwesteke 


Kiliçaslan: 


Vîna rewşen bîrên me îpotekkirî ye 



neteweyî û demokrat pêş ketin û pişta xwe 
nedane erdê. 

Em dikarin bêjin ku di karûbarên 
entelektuelî de giranî li ser Bakuri- 
yan bû yan na? 

Erê, demekê di destê Bakuriyan de bû, 
lê kurdên dî jî hebûn. Yanê vê paşiyê di 
zankoyê de beşeke kurdî vebû, mamo- 
steyên wê Ferhat Şakelî û Reşo Zîlan 
mamoste bûn û niha jî gelek mamosteyên 
kurd di dibistanên Swêdê de hene. 

Têkiliyên siyasî çawa tesîr li 
karûbarên we yên entellektuelî 
dikir? Yanî em bibêjin yekî ji frank- 
siyonên cuda, we dikarî hûn biha- 
tina ba hev? 

Li Swêdê, ji rengên cuda, ji xeynî PKK’ê 
kurdên dî tev dihatin ba hev. 

Em bêjin entellektuelekî xwe nêzî 
PKK’ê dît, nedihat civata we, an em 
bêjin têkiliya we çawa bû? 

PKK’ê dixwest li Ewrûpayê her tişt di 
bin kontrola wê de be, lê li Swêdê nekarî 
vê yekê pêk bîne. Çend caran mudaxele 
kir ji bo Federasyona Komeleyên Swêdê 
bi dest bixe, lê bi ser neket, di meseleya 
kitêbxaneyê de bi ser neket, nekarî vê yekê 
li Swêdê bike. 

Niha hûn bêhtir bi xebata zimên re 
eleqedar in. Xebata siyasî berde- 
wam e? 

Ê bi Xwedê carinan hinek li siyasetê 
dibin bela û carinan jî siyaset li hinekan 
dibe bela. Ez bi xwe wextê ez dihesibînim 
ne ku ez siyasetmedarekî xurt im û wanîko 
me bes welatparêzî xwêdanek e. Kes nik- 
are bi zorê vê xwêdanê bi mirov bide der 


û di baweriya min de kes jî nikare vê yekê 
li mirov sar bike. îca di meseleya siyasetê 
de carinan xîreta mirov hin tiştinan qebûl 
nake. 


Xebata siyasî li ber xebata kulturî û 
zimên nabe asteng? 

Ez bi xwe ne zimanzan im ne filolog 
im. Ez kurmanciya xwe baş dizanim. 
Kurmanciya gund min ji bîr nekiriye. îca 
te dî mirov deh salan tenekeyan bitewîne 
sobeciyekî baş ji mirov derdikeve. Demekê 
di redaksiyona kovara Berbeangê de xe- 
bitîm min hin tişt nivîsîn. Di kurmanciya 
nivîskî de jî bingehê min î yê gunditiyê yê 
ku hebû hat vê merhaleyê ku ez bikarim 
bi kurmancî hizir bikim, bi kurmancî 
bifikirim û bi kurmancî binivîsim. Niha 
astengeke li ber kurdî ya mezin heye ku 
gelek caran xwendevanên an xwendekarên 
yên bi zimanên ne kurdî dixwînin û piştî 
demekê li kurdî vedigerin, ew kes bêhemdî 
xwe, bêyî îradeya xwe gelek car xerabiyeke 
nedîtî li kurdî dikin. Bi tirkî difikirin bi 
kurdî dinivîsin têk diçe. Bi erebî difikirin 
bi kurdî dinivîsin têk diçe. Ez bi xwe wan 
kêmaniyan dibînim. 

Mantelîteyê xira dikin.. 

Mantelîteyê xira dikin. Li Swêdê çend 
kes hene xwe ji vê xelas kirine. Ez bi rihetî 
dikarim navê yekî bidim. Yek ji wan Hes- 
enê Metê ye. Wextê dinivîse mirov dizane 
xwe ji fikirîna bi zimanê din rizgar kiriye, 
mirov dizane bi kurdî difikire jixwe ev ji 
nivîsên wî diyar û eşkere ye. Ev 26-27 sal 
e ku di mesela kovara ”Kurmancî” de bi 
Enstîtuya Kurdî ya Parîsê re ku em vî karî 
dikin, ew jî bû serpêhatiyeke erênî ji bo 
xebata min ya li ser zimên. 

Ez dixwazim tiştekî din bipirsim. 

Di tirkî de jê re dibêjin ”ardil” 
kesên dikarin çandê an serboriyê 
bidomînin... Çima di warê siyaset 
û rewşenbîriya kurdî de kesên li 
pê tên û keleporê bidomînin der- 
nakevin an nagihêjin? 

Ew kêmaniyeke gellekî mezin ya kurda 
ye him di warê siyasetê de him di warê 
rewşenbîrî de. 

Em li ser ya rewşenbîrî bisekinin wê 
baştir be. 

Ê me. Ez carinan dibêjim ji bo jenera- 
syona xwe, me ne zarokatiya xwe dît me 
ne xortaniya xwe dît û ne salmeziniya xwe 
em bi dilê xwe dijîn. Ji giştikî me piço piço 
dît. Di baweriya min de sê îpotek li ser 
siyaset û rewşenbîriya kurdan hene. Ez 
ji bo bakur dibêjim, îpoteka yekem ya bi 
îmrali’yê ve girêdayî ye. Ger tu weke wan 
efikirî heqê jiyanê ji te re tune. îpoteka 
m îpoteka îdeolojiya fermî ya dewletê 
ye. Mersela AKP dibêje 75 parlameterê 
min hene, temsîlkarê kurdan ez im, ” 
kiird sorunu yoktur û kurd vatandaşlarm 
sorunu vardir” îro hat vê merhaleyê. Ya 
sisiyan jî îpotekeke islamî jî heye. Beyî ku 
hayê wan ji tiştekî hebe misilmantiyê tînin 
datînin û dikin dijberiya doza kurdî. Dibêjî 
qey doza kurdî li dijî îslamê ye dizwazin 
tiştekî wiha bidin xuyakirin. îca ev hecz û 
îpotek şopa xwe di jiyana însanan teva de 
dihêlin em lê hayl bibin em lê hayl nebin. 
Wextê entellektuelek behsa van buyerên 
30 salên dawî ku xelkê tevî ji nêzîk ve 



eleqedar dikin nenivîse nabe binivîse 
yek alî dinivîse û bi ya min gellek çewtî 
jî dikeve nav. Ji ber ku nikare wan bêjing 
bike. Naskirina nexweşiyê bi xwe nêviyê 
dermankirnê ye. Gellek carî entellektuel î 
siyasetmedar em nexweşiya xwe nizanin. 
Serê me diêşe em hebek serêşê ji hevalên 
distînin em gurçikan pê têk dibin. 

Rewşenbiriya kurdan hem li Bakur 
û hem li dîasporayê bi têra xwe 
şax veneda. Bi ya we sedema herî 
mezin çi ye? Wextê mirov li qodên 
rewşenbîrên kurd dinihêre hemû ji 
siyasetê tên, gelo sedema herî mezin 
eve? 

Hemû jî siyasetmedarên kevn in û tu 
wextî girêdana xwe ji dîsîplîna siyasetê qut 
nekirine. Niha em piço tiştinan dibêjin lê 
hê me sûretekî baş çênekiriye ku kurd di 
çi halî de ne, rewşa wan û coxrafyaya wan 
çiqasî tesîrê li mejiyê wan yê entellektuelî 
û siyasî dike. Kurd di coxrafyayeke wiha 
dene ev coxrafya bi sedan sal bi hezaran 
sal e bala dinyayê tevî kişandiye. Lê 
miletekî wiha hişk ejî dev ji rika xwe ber- 
nedaye. Yanî heta niha digel ewqas êrîş û 
dagirekerî ku zimanê wî li ser linga maye 
ev bi xwe sertbûna wî nîşan dide. Bi ser de 
jî ev siyasetên di kirasê kurdî de lê bi xwe 
gellek car guman lê dibe ku ne siyasatên 
kurdî yên jidil in bi tevna civata kurdî lîsti- 
ye. Bivê nevê tesîr lê kiriye. Yanî ez pir bi 
rihetî dikarim bibêjim heta dawiya salên 
8o’yî jî ev vêya siyaseta domînat kurdên 
başur,rojava û rojhilat fêrî tirkî kirin û 

Divê rewşenbîrên me êdî ji bin siya 
hin tiştan derkevin û bi îradeya xwe 
afirînêriya xwe bihonin. 



kurdî pêşnexistin. Lê niha hedî hedî lixw- 
evegerek heye. Ev lixwegever ne ji xeta si- 
yasî ye ji bingehê tê ji girseyê tê.Ê di vir de 
jî biserxwehatineke bisihet çênebûye. Yanî 
tim nexweşî di nav de hene. Yanî gellek car 
me metodên xwenaskirnê peyda nekirine. 
Tu îro ji siaysetmedarekî kurd bipirse ku 
”çima şoreşên kurdî bi ser neketine” ji min 
re çar sebebên hevpar bijmire bawer dikim 
wê têde li hev bigere û wê nema dikare 
tiştekî bibêje. Tu ji rewşenbîrekî bipirse 
wê merselê bîne ser xwe, wê bi toneya xwe 
ya kesayetî ve girêbide ku çend zîrek û 
çend zane ye lê ew tiştekî din e. Serçava lê 
mirov çend zanebe jî atmosfer him tesîrê 
li mirov jî li qelelma mirov jî dike. Gellek 
caran em egosantrîzmê û azadiya şexisyetê 
em ji hev venaqetînin. 

Hê min nebihîstiye belkî we bi- 
hîstibe, heta niha yek kurd tenê ji 
bo nivîsandinê, ji bo kurmancî tenê 
ji bo edebiyatê derketiye derveyî 
welêt? 

Na. Dewletê carcaran ewkiribe mahne jî 
na min jî nebihîstiye. 

Weke pirsa dawî dixwazim vê bip- 
irsim. Derdorên ji derveyî PKK’ê 
rexneyan li PKK’e dikin ku de- 
mokrattir be an bêhtir xeteke siyasî 
ya kurdî bimeşîne. Gelo muxalefeta 
PKK’ê qet xwe jî rexne kir? Jixwe 
pirsîn gelo çima pîlan û projeyên me 
neçûn serî? Em çima bi ser neketin? 

Keko di warê siyasî de rexne li xwe 
girtine lê ne bi vê bi ronkaya tu dibêjî û 
ne bi vî awayî. Mesele yekî weke Kemal 
Burkay heta 1993’yan siyaseteke sosyalîst 
enternasyonal û siyasete blok meşand ligel 
rahmetiyê Qasimlo, Hemîd Derwêş û Celal 


Talabanî. Di 93’yan de rexne li xwe girt 
û bela xwe jê vekir. Xwe derxist paqijiyê 
an cihekî din. Feqet behsa PKK’e dibe 
rexneyan lê digre wek hawê ew biheq e û 
yên din neheq in, weke ku tenê kêmaniyên 
yên van hene. Lê wî çi kêmanî kiriye vê 
nabêje. 

Di vir de em gelekî rojhilatî tevdi- 
gerin û em ji xwe re li ”şeytanekî” 
digerin ku em gunehên xwe biavêjin 
ser wî. Welev kî şeytanek hebe jî ma 
ev yek me bêguneh dike? 

Ez eynî dixwazim wê bibêjim. Mejiyê 
qlasîkyê Rojhilata Navîn ”yên ji derveyî 
mirov çiqasî gemarî bin mirov ewqas paqij 
dibe” ev ne mantixekî rast e. Ez bi xwe vî 
mantixî qet napejirînim û ne pê re me. Lê 
sala 2000’î 9-10’ê îlonê Platforma Hêzên 
Neteweyî yên Bakurê Kurdistanê civînek 
li Kolna Almanyayê çêkir. Li dor 350-400 
kurdî beşdar bibûn. Ez jî yek ji wan im. 

Di wê civînê de cara yekê kurdan kew dan 
ruyê hev. Peyvên negotî ji hev re gotin lê 
beyî serê hev bişkînin jî civîna xwe temam 
kirin(ev bixwe şoreşek bû). Min di wê 
civînê de tiştin gotin ev pirsa te jî fersend 
da min ku li ser vê merselê tiştinan lê zêde 
bikim. Ez bi xwe ne dujmunê Apociyan im 
lê weke xeta siyasî jî min ew weke xeteke 
kurdî nedîtiye heta niha. Ez wê ji hev ve- 
diqetînim. Bloka ji derveyî PKK’ê enerjiya 
xwe bi tiştin din xerç kirin û daneketin 
sehê. Bi qeneeta min derman dagirtina 
sehê ye. Ne merseleya pîskirina wan e. 

Başî ew e ku xerabî ji destê mirov were lê 
mirov neke. Ne ku ez xwe di ser wan re 
digrim lê di vê merselê de mînakên baş 
dernexistin holê. Bi qeneeta min ew başî û 
erdem nîşan nedan. 

Bajarê çem û çiyayan 


Welat Baz 

B ajarê Sêrtê di nav eyaletên Xerzan, 
Botan û Mêrdinê de wek xelekeke 
bicîh bûye. Sêrt di nav hêlîlarên ro- 
jhilat ê 38 û 37an û di nav hêlîpanên bakûr 
ê 42 û 40’an de cîh digre. 

Pîvana xaka Sêrtê 5 hezar û 406 km 2 ye. 
Xaka bajêr % 75,7 çiya, ji % 24,3 jî zozan û 
deşt e. Bilindahiyên bajêr nêzî 3 hezar me- 
treyî ne. Çiyayên erdîmê berdewama sîlsîla 
Torosên Rojhilatê başûr e. Çiyayê Herekolê 
2838 metre ye û li erdîma Sêrtê noqta herî 
bilind e. Çiyayê Reş, Çiyayê Gabarê, Çiyayê 
Çiravê di ernîgara bajêr de çend ji çiyayên 
bilindin. Ji ber ku bilindahiyên erdîmê, 
di nav sînorê bajêr de deştên fireh tûne 
ne. Li hin zewiyên derûdora bajêr û nêzî 
Misircê kiştûkal tê kirin. Ji van zêwiyan 
berhemên wek fistiq, titûn, genim, ceh û 
gelek cûrên fêkiyan tên hilberîn. Xaka Sêrtê 
ji alî madênên bin erde ve dewlemend e. 

Li Baykan û Şîrwanê damarên sifir ê dew- 
lemend û dîsa li Baykanê rezerwên fireh ê 
qromê hene. Li nawçeyên Baykan, Berwarê 
û Şêrwanê jî çavkaniyên xwey hene. 

Çem 

Xaka Sêrtê ji alî çend çemên mezin ve 
tên avdan. Yek ji wan Çemê Botan e. Çemê 
Botan ji lûtkeyên çiyayêç Berwarê diherike 
û di nav geliyên kûr de di xaka Sêrtê de 
rêwingiya xwe didomîne. Çemê Xerza, Ava 
Behrancî, Ava Sor jî ji xaka Sêrtê derbas- 
dibin û li deştê tevlî Çemê Tîr, yanê Dîjlê 
dibin. Dîjle li başûrê bajêr sînorê nav Bat- 
man, Mêrdîn û Sêrtê jihev diqetîne. 

Erdîma Sêrtê ji alî avgerm û avên 
mîneralî ve jî dewlemend e. Ji ber li ser axa 
bajêr heta dema 4’an gelek car erdhejên 


mezin çêbûne û rûyê heremê serûbin 
bûye, avên ku ji kûrahiyên erzê dizên 
peydabûne. Li nêzî nawenda bajêr li ser 
rêya Dihê li herema Billorîs avgermeke ku 
ji gelek nexweşiyan re başe heye. Li xopana 
Findik, li Gundê Hista û li herema Lîf gelek 
avgermên sihî hene. Berî salên şer di mehên 
havînan de bi sedan kes ji bo pirsgirêkên 
tendurûstiyê xwe li van avgerman digirtin. 

Rêvebirî 

Sêrt li gor sîstema rêvebiriyê parêzgeh e. 
Bi navên Tillo, Bayqan, Dihê, Misircê, Ber- 
warê û Şîrwan şeş navçe û 271 gund bi bajêr 
ve girêdayî ne. Hijmara şêniya Sêrtê li gor 
daneyên sala 2014’an tevî navçeyan nezîkî 
350 hezar e. Şêniya navçeyên bajêr tev kurd 
in. Kurdên 
Sêrtê sunî ne 
û bi zarava 
kurmancî 
diaxifin. Li 
nawenda Sêrtê 
hin malbatên 
ereb dijîn. Ew 
li Kurdistanê 
piştîbelavbûna 
ola îslamê li 
bajêr bicîh 
bûne. Heta 
çend salên 

dawîn li bajêr hijmara ereban zêdebû, lê di 
salên dawîn ji ber sedemên aborî û bandora 
şer, malbatên ereb koçdikin. Her diçe ev 
rengê cuda yê demoxrafya Sêrtê kêm dibe. 
Sêrt ji rojava ve cîranê Şirnex û Wanê, ji 
bakûr ve cîranê Batman û Bedlîsê û ji başûr 
ve jî cîranê Mêrdînê ye. Bajarê Sêrtê li ser 
seheyekî ku ji bo rûniştvaniyê destdide 


hatiye avakirin û di warê bajarvaniyê de 
herdiçe fireh dibe. Avahiyên bajêr li gor mî- 
mariyê ne bilindin. Di salên sawîn de piştî 
pêla koçberiyê, li derûdora bajêr taxên nûh 
peyda bûn û hin aliyên bajêr heta quntarên 
çiyayên derûdorê dirêj bûn. 

Betanî 

Di aboriya Sêrtê de heta salên dawîn sek- 
tora sereke heywan xwedîkirin bû. Erdîma 
bajêr ji bo xwedîkirina keriyan destdar e. Li 
Sêrtê ji bilî şîr û goştê keriyan, rîs û hiriya 
wan tê bikaranîn. Rîs zêdetir di çêkirina 
gore û kulavan de, hirî jî di çêkirina betanî, 
şal û heybeyan de tê bikaranîn. 

Betaniya Sêrtê, navê bajêr di vî warî de bi 
cîhanê daye naskirin. Di karê betaniyeçêkerî 
dejinûmêr hevkarî 
dikin. Rîsandina be- 
nikên hirî û boyaxki- 
rinawanjialîjinan, 
rîsandina betaniyê jî ji 
alî mêran ve tê kirin. 
Di demên kevn de 
boyaxên xwezayî ku ji 
nebatan dihat derxis- 
tin, dihat bikaranîn, 
lê di salên dawîn de 
boyaxên kîmyevî tê 
bikaranîn. Di motîvên 
betaniyan de dîmenên 
xwezayê û şeklên geometrîk zêdene. Di 
tevnên Sêrtê de manto, kincê jinan, kepê 
zilaman û cilên din jî tên çêkirin. Ev ber- 
hemên ku bi navê ,Betaniya Sêrtê’ li bazaran 
tê firotin, di salên dawîn de bihayekî tûrîstîk 
bidestxistiye û ji bo welatên biyanî tê 
firotin. Hostayê betanîçêker hemberê keda 
xwe bidestnaxin û jiber ku berhemên wan 


têr nayê naskirin, xebata wan erzan diçe. 
Betaniyekî ku di dû rojan de tê çêkirin, bi 
bihayekî kêm tê firotin. 

Sûk 

Pez û keriyên Sêrtê sedemê navdariya 
şivan û kulavên wan e jî. Kulavên Sêrtê jî 
wek betaniyên vî bajarî navdayî ne. îro li 
gelek deveran êdî ev kulav nayên rîsandin. 
Kulavçêker û firoşkar li sûka bajêr her 
roj cîhê ku ji wan re hatiye veqetandin, 
disekinin da ku şivanekî were kulavek ji 
wan bistîne. Çiyayên Botanê bi kewên xwe 
navdar in. Kewên di qefesan de her roj li 
sûka Sêrtê li benda qedera xwene ku kesek 
were wan bistîne. Dikkanên sûka Sêrtê 
bi berhemên çiyayan tijene. Fêkî, hêjîr û 
tiriyên wan çiyayan wek çavkaniya şekir 
e. Penêr û sîrikê bajêr jî navdayiye û yek 
ji xwarina sereke ne. Hingivê Berwarê yê 
çiyayên Botanê temenê însan dirêj dike. Ev 
hingiv ne tenê li Sêrtê, li hemû Kurdistanê 
dengdayî ye. Rûnê nivîşk û mast jî li sûka 
bajêr berhemên serekene. 

Nav 

Li gor hin çavkaniyan navê Sêrtê peyvekî 
ji zimanê Aramî ye. Li gor hin çavkaniyan 
navê bajêr ji pevya ,Keert’ tê û ev peyv 
di Zimanê Keldanî de tê wate ya ,Bajêr’. 
Navê bajêr di çavkaniyên Îslamî de jî wek 
,Esard, Saird, Sîrt’ an jî ,Sîrd’ derbas dibe. 

i nivîsarên kevn ê Suryaniyan de jî, navê 
bajêr wek ,Sert, Seerd’ an jî ,Sort’ hatiye 
qeydkirin. 

Dîrok 

Heta demên dawîn ji ber kolanên arke- 
olojîk nehatibûn kirin, dîroka Sêrtê a b.z 
ne zelal bû. Di sala 1963’an de çend grûbên 
arkeolog li Sêrtê û derûdorê lêgerînên ser- 
erdê kirin. Di van xebatan de eşkere bû ku, 
li ser xaka deverê gelek rêç û bermayiyên 
dema neolîtîk, kalkolîtîk, tunç, helenîstîk, 
Roma, Bîzans, îslam û dema nêzîk hene. 
Dîroka bajarê Sêrtê, dirêjî 3 hezar sal b.z 
dema Hûrrî-Mîttaniyan dibe. Di salên 
hezaran de li heremê Qonfederasyona Naîrî 
serdest e. Paşê dema dagira Asûr destpê- 
dike. Berî zayînê di salên 612’an de Med, 
Mezopotamyayê digrin bin hukmên xwe. 
Heta ku Artêşa îslamê Kurdistanê bidestxe, 

Sêrt bi dorê dikeve destê Persî, îskender, 
Selokîdî, Partî, Arsakî û Sasaniyan. P.z ku 
di salên 6oo’an de ereb dikevin heremê, ji 
rojava jî Bîzansî tên Kurdistanê. Di vê demê 
de herem ji alî mîrên kurd ve tê birêvebirin. 
Di salên 1000’an de jî Artêşa Selçûqî dikeve 
Kurdistanê. Di van salan de li Eskîfê ku 
Eyûbî dewletekî sazdikin, bandora xwe heta 
derûdora Sêrtê belavdikin. Dîsa di van salan 
de Şerefxanî, desthilatiya xwe heta nav 
sînorên Sêrtê fireh dikin. Di salên 1500’an 
dan de ku li Kurdistanê desthilatiya Şah îs- 
maîlê Sefewî pêşvedikeve, Dewleta Osmanî 
bi saya Şêx Îdrîsê Bedlîsî di nav eşirên kurd 
ê sunî de dixebite û riza wan digre ku, ew 
desthilatiya Osmanî nasbikin. Di van salan 
de Sêrt di destê Mîrê Eyûbî Xelîl de ye. Bi 
vî awayî di salên 1514’an de jî êdî Osmanî 
li Sêrtê ne. Rêvebirên Osmanî, Sêrtê pêşiyê 
wek sancaxekî bi Eyaleta Wanê, di salên 
1630’an de bi Eyaleta Amedê û di sedsala 
19’an de jî bi Bedlîsê ve girêdidin. 

Di navbera salên 1800’an de li Cizîrê 
Mîrê Botan Bedirxan Beg dewletekî damezi- 
randibû û sînorê dewleta xwe ji Amedê heta 
Sêrtê û ji wir jî heta Mûsilê fireh kiribû. Ser- 
hildana Mîrê Botan heta Dihê û derûdora 
Sêrtê fireh bûbû. Dîsa Yezdan Şêr ku piştî 
Bedirxan Beg serhildide, li çiyayên Botan 
ê derûdora Sêrtê bi Osmaniyan re şerdike. 
Di salên dawîn de jî li heremê li, dijî rejimê 
gelek serhildanên mezin û biçûk derketine. 
Sêrt di warê rewşenbîrî, zanistî û olî de li 
Kurdistanê deverekî girînge. Şexsiyetên 
wek Mele Xelîlê Sêrtî, Şêx Mihemedê 
Fersafê, Siltan Memdûh, Îbrahîm Heqî, 
Îsmaîl Feqîrûllah û gelekên din ji xaka Sêrtê 
derketine. Medreseyên ser xaka bajêr ê 
wek Tillo û Fersafê ji salên kevn virve wek 
çavkaniyên welatparêzî û qendîla çanda 
kurdî xebitîne. 

Sêrt ku heta di sala 1894’an de bi Bedlîsê 
ve girêdayî bû, di sala 1919’an de wek 
sancaxeke serbixwe hat birêvebirin. Di van 
salan de şêniya Sêrtê 65 hezar e. 50 hezarê 
vê nifûsê kurdên Sunî, ê din jî Ereb, Ermenî 
û Suryanî ne. Sêrt ku di salên kevn de wek 
sancaxekî bûye, di bîranînên gerokan de jî 
derbas dibe. Katîp Çelebî ku di sedsala 17’an 
de hatiye Sêrtê, vî bajarî wek ‘diyarê rabîa’ 
binav dike. Çelebî di bîranînên xwe de 
peznê trî û ava Sêrtê dide. Generalê Alman 
Moltke jî ku di sedsala 19’an de hatiye Sêrtê, 


dibêje wê demê Sêrt ji ber ku bûye sehna 
şer, wek xerabeyekî bûye. Şemsedîn Samî û 
Elî Cewad jî ku di sedsala 19’an de jiyane, di 
berhemên xwe de behsa Sêrtê kirine. 

Bajêr piştî salên 1923’an wek parêzgeh 
hat pejirandin. Di sala 1940’an de li îlûhê 
(Batman) petrol hat dîtin û 1944’an de ku 
xeta hesin heta Misircê hat girêdan, Sêrt û 
derûdorê di warê bajarvaniyê de geşbûn. 

Di sala 1990’an de dewletê, ji bo ji nûh ve 
damezrandina pergala xwe li Kurdistanê 
hin tedbîran sitend. Yek ji wan tedbîran, 
biçûkkirin û belavkirîna bajarê Sêrtê bû. Li 
gor vê pîlanê navçeyên Batman û Şirnex ji 
Sêrtê hatin veqetandin û bi serê xwe bûn 
parêzgeh. Herwiha navçeyên Bişêrî, Hezo û 
Sason jî ji Sêrtê hatin veqetandin û bajêr di 
warê rêvebiriyê de hat tengkirin. 

Mizgefta Mezin 

Wek hemû bajarên mezin û ê kevnare li 
Sêrtê jî mizgefteke mezin heye. Ji ber ku 
kîtaba mizgefte nehatiye dîtin, di derbarê 
wê de jî agahiyên sererast tûnene. Li gor hin 
çavkaniyan di sala 1129’an de ji alî Siltan 
Muxsedîn Mahmûd ve hatiye çêkirin. Di 
sala i26oan de jî ji alî Siltan E 1 Mucahîd 
ve hin beş li mizgeftê hatine zêdekirin. 
Dîwarên camiyê ji derve ve ji kevirên 
birrandi, ji hindir ve ji molozan ve hatiyê 
lêkirin. Sê 
kûbeyên 
li kêlekên 
hevbi 
kemberan 
ve bihevre 
hatine 
girêdan. 

Seriya neqş 
û rewşên 
dîwaran 
hatine 
sewaxkirin. 

Mîmbera 
mizgeftê a ji 
darê gûzê li Muzexana Enqerê a Etnografya 
ye. Minara mizgeftê di sala I965an de tevî 
mizgeftê hatiye restorekirin. Ji ber baran û 
şiliyê neqşên çînî a serê minarê xeradibin. 
Lê dîsa jî motîvên geometrîk û mîmariya 
minarê baldar e. 

Mizgeftekî din ku bajarê Sêrtê dixemlîne 
Camiya Sûkê ye. Di sala 1265’an de ji alî 


Siltan Salih Nesredîn ve hatiye avakirin. 
Baniyê mizgeftê ji 5 qûbeyan ve hatiye 
sergirtin. Dû deriyên mekana mezin hene. 
Mîmariya vê mizgeftê jî nêzî mînakên 
demên xwe ye. Li aliyê din di Mizgefta 
Cumhûriyetê de ku ew jî li nawenda Sêrtê 
ye, tê texminkirîn ku ji hawariyên Hazretî 
îsa, Yehowa veşartiye. Navê vê mizgeftê 
berê Hûdûrul Axdar bû. 

Tirba Weysel Qerenî 

Li bajarê Sêrtê mekanekî din ê din Tirba 
Weysel Qerenî ye. Tirbe li gundekî Navça 
Baykanê li ser rêya Wan û Amedê, li xopana 
Ziyaretê cîh digre. Tirba ku bi qûbeyekî 
hatiye sergirtin di sala I976an de hatiye 
xerakirin. Avahiya iroîn taybetiyên xwe yên 
kevn wendakiriye. 

Tirba Weysel Qerenî li Kurdistanê di 
nav mekanên pîroz de cîhekî sereke digre. 
Efsana Weysel Qerenî di salên 6oo’an de 
derbasbûye. Di efsanê de motîvên wek he- 
valtiya bi Hazretî Muhamed re û fedekariya 
di rêya dîn de hene. Gelê oldar ê heremê û 
herwiha ji gelek devêrên dûr ê Kurdistanê 
her sal di mehên gulanê de rojên înê gelek 
kes tên li ser qebra Weysel Qerenî û ji bo 
derdên xwe li dermanekî digerin. Mêvanên 
Weysel Qerenî ji bo dûayên wan bên 
qebûlkirin, alîkariya xizanan dikin û pere 
diavêjin ser turbê. Ji bilî van nawendên 
olî cîhên wek Medresa Fersafê jî li herema 
Sêrtê ji mekanên naskirîne. 

Tirba Fakîrûllah 

Navça Tillo jî nawendeke pîroz e. Li 
vê navçê gelek mekanên olî hene. Yek 
ji mekanên pîroz ê Tilloyê Tirba Îsmaîl 
Fakîrûllah e. Ev tirbe di sedsala 18’an de ji 
alî Îbrahîm Heqîi ji bo seydayê wî Îsmaîl 
Fakîrûllah hatiye çêkirin. Orjinalîta tirbê di 
restorasyonên salên dawîn de xerabûye. 

Di vê avahiyê mînakeke zirav a en- 
dezeriya roniyê heye. Îbrahîm Heqî bi qasî 
alimiya xwe ya olî bi zanistiya xwe jî tê 
naskirin. Îbrahîm Heqî bi navê ,Marîfet- 
name’ berhemekî jî nivîsandiye û di ber- 
hema xwe de li ser astrolojî, coxrafya, fizîk, 
matematik û gelekbeşên din ê zanyariyê 
sekiniye. Qasi ku tê zanîn Îbrahîm Heqî 40 
pirtûk nivîsandiye û herwiha mûtasawifekî 
navdayiye jî. Îbrahîm 
Heqî dî di navbera 
salên 1703 û 1780’an 
dejiyaye. 

Îbrahîm Heqî di 
tirbê de sîsematîkeke 
wiha çêkiriye ku 
her sal roja newrozê 
tîrêjên rojêkuji 
pişt Çiyayê Herekol 
diavêjin, bi saya prîz- 
mayekî seriya qebra 
Fakîrûllah ronî dikin. 
Sirra vê teknîka wî 
ji alî zanistan ve 
wek ecêbekî tê şîrovekirin. Ev taybetiya 
avahiyê di restorasyona sala 1963’an de 
xerabûye. Her sal gelek kes qebrên Fakîrûl- 
lah û Îbrahîm Heqî ziyaret dikin. Di nav 
mêwanan de gelek kesên zanist ji hene ku 
duxwazin berhem û ramanên Îbrahîm Hakî 
nasbikin. 

Çar parçe bo Kobanê li Amedê ne 


Kalê Badî 

K onferansa Jinûve Avakirina Kobanê 
bi beşdariyeke mezin a kes û karên 
sivîl û dezgehî yên ji çar perçeyên 
Kurdistanê, Ewropa û Tirkiyeyê, li Amedê, 
li Eywana Konferansê ya Navenda Çanda 
û hunerê Cegerxwîn destpê kir. Ev Konfer- 
ansa ku ji bilî delegeyên beşdarvan ji çape- 
meniyê re girtî bû bi hêviyên mezin destpê 
kir. Tê payîn ku wê bandoreke mezin li 
avakirina Kobanê bike. 

Çar perçeyên Kurdistan di Konfer- 
ansê de ne 

Kobanêya ku li dij êrîşên DAIŞ’ê bi 
tekoşîn û berxwedaneke bêhempa ya 
hêzên YPG-YPJ û Pêşmerge û bi êrîşên 
hewayî yên hêzên hewayî yên Tifaqa 
Navneteweyî têk neçû û bi tekoşîna xwe bû 
babeta sereke ya cîhanê, ji ber rûxana şer 
hewl dide ku xwe ji nû ve ava bike. Bi vê 
mebestê bi organîzasyona Koma Civakên 
Demokrat(KCD), Şaredariya Mezin a 
Amedê û dezgehên aborî û sivîl ên Amedê 
li Amedê Konferansa Jinûve Avakirina 
Kobanê hate lidarxistin. Ev konferansa ku 
li Navenda Çand û Hunerê ya Ciwanan a 
Cegerxwîn destpê kir wê du roj dom bike. 
Konferansa ku bi bangewaziya Hevse- 
rokwezîrê Kantona Kobanê Enwer Muslîm 
û bi malevaniya Şaredariya Amedê, Jûra 
Bazirganî û Tîcaretê ya Amedê, Kongreya 
Jinên Azad(KJD), Jûra Pijîşkên Amedê, 
Lijneya Koordînasyona Bajarê Amedê 
ya Yekîtiya Jûrên Mîmar û Endezyarên 
Tirkiyeyê(TMMOB), Şaxê Amedê yê Kome- 
leya Mafê Mirovan(ÎHD) û Baroya Amedê 
hate lidarxistin, bi beşdariya ji çar aliyên 
Kurdistan, Tirkiye û Ewropayê gellek kes û 
şandeyên siyasî û karmendan destpê kir. 

Ev konferansa ku wê du rojan dom bike 
bi beşdariya nêzîkî 350 delegeyên wek; 
Hevserokê KCD’ê Hatîp Dîcle, Hevseroka 
PYD’ê Asya Abdula, Hevserokê Meclîsa 
Rêveber a Kantona Kobanê Enwer Muslîm, 
Hevserokên Şaredariya Amedê Gultan 
Kişanak û Firat Anli, Hevserokên Partiya 
Herêmên Demokrat (BDP) Kamûran 
Yuksel û Emîne Ayna, Serokê Şanda Başûrê 
Kurdistanê Parlamentê PDK’ê Alî Halo, 
Parlamentê PDK’ê Behzad Zebarî û Parla- 
menta YNK’ê Êvar Îbrahîm Mihemmed, ji 
kantonên Rojava 43 delege, her wiha ji Ro- 
jhilatê Kurdistanê hin nûnerên partiyên si- 
yasî, Endamên Platforma Jinûve Avakirina 
Kobanê ya Ewropayê, Nûnera Tirkiyeyê ya 
Komeleya Heinrich Böll Stifung Dr. Ulrike 
Dufner, Endama Komîteya Piştgiriya Gelê 
Kurd a Lionê Selene Verri û gellek nûnerên 
din ên dezgehên siyasî û aborî destpê kir. 

Hevseroka PYD Asya Abdula da zanîn 
ku ev beşdariya mezin a hemû hêz û aliyên 
hemû perçeyên Kurdistanê ew xweşbîn 
dike ku Kobanê ji nû ve ava bibe û xwest ku 
çawa Kobanê di şer de yekîtiyê berz kiribe, 
di avabûnê de jî ew yêkîtî Kobanê nû berz 
bike. Abdula ji bo beşdariya mezin spasiyên 

xwe pêşkêşî hemû beşdarvan û kesên ku di 
pêkhatina konferansê de ked dane kir. 

‘Kobanê çawa ber xwe dabe wê wisa 
ava jî bibe’ 

Beşdarvanên ji Başûrê Kurdistanê di 
derbarê konferansê de bi ser BasNûçeyê 
nêrînên xwe parve kirin. Serokê Şandeya 
Başûrê Kurdistanê û Parlamenê Partiya De- 
mokrat a Kurdistanê(PDK) Alî Halo di der- 
barê Konferansa Jinûve Avakirina Kobanê 
û beşdariya mezin a ji her aliyên Kurdistan 
û derveyî Kurdistanê de da zanîn ku ev 
konferans bi du xalan pir girîng e. Halo got: 
“Yek; Çawa ku Kobanê, li dij DAIŞ’a dirinde 
û hov, bi tifaqa Şervan û Pêşmergeyên 
kurd û bi alîkariya hêzên navneteweyî 
berxwedaneke 
bêhempa da, 
cara duyem 
jî divê dîsa 
hemû kurd bi 
kar, xebat û 
projeyên xwe 
û bi piştgiriya 
kes, dezgeh 
û dewletên 
navneteweyî dîsa ji bo jinûve avakirina Ko- 
banê bi qasî berxwedana leşkerî helwestin 
û Kobanê ji nû ve ava bikin” Halo diyar kir 
ku ev yek wê yekîtiya neteweyî ya kurd jî 
xurttir bike û wê bajarên me jî xweştir bike. 
Halo di derbarê alîkariya ku wê Hikûmeta 
Herêma Kurdistanê dikaribe bike de jî da 
zanîn ku Herêma Kurdistanê niha di nav 
qeyraneke aborî de ye, hewl dide ku xwe ji 
vê qeyranê rizgar bike û got: “Lê belê dîsa 
jî ji bo jinûve avakirina Kobanê û hemû 
bajar û navçeyên din ên Kurdistanê ku ji alî 
DAIŞ’ê ve hatine ziyankirin, çi ji destê wê 
were ew ê texsîr neke û ew ê alîkarî bike” 


6 Divê bi hesta neteweyî Kobanê bê 
avakirin’ 

Nûnerê Şanda Tevgera Îslamî ya Başûrê 
Kurdistan Arî Ebduletîf anî ziman ku ew 
wek Tevgera Îslamî ya Kurdistanê bi hêviya 
ji vê konferansa li Amedê ku wê du roj dom 
bike encameke baş û bi rêkûpêk derkebe 
beşdarê vê konferansê bûne. Ebdulletîf got: 
Hêviya me ew e, Çawa Kobanê li dij DAIŞ’ê 
bi hestekî neteweyî li dij DAIŞ’ê berxwe da 
û di warê berxwedanê de bû keleha yekîtiya 
neteweyî ya kurd, ev konferans jî bibe 
sedem ku dîsa bi wî ruhî Kobanê ji nû ve bê 
avakirin. Her wiha ez hêvî dikim ev konfer- 
ans bibe sedem ku hêz û aliyên siyasî yên 
kurd nêzîktirî hev bibin û ev nêzîkbûn bibe 
hêzeke aborî da 
kuKobanêji nû 
ve bê avakirin. 
Em wek Tevgera 
Îslamî dixwazin 
ku hemû kurd 
di avakirina 
Kobanê û hemû 
wargehên din 
ên Kurdistan ku 
ji alî terorîstên DAIŞ’ê ve hatine rûxandin 
bibin yekdeng û yekdest. 

6 Divê Kobanê bibe diriyê çavê dijmi- 
nan’ 

Ji Şanda Başûrê Kurdistanê Nûnerê 
Tevgera Goran û Endamê Rêveberiya 
Wezareta Rewşenbîrî Babekir Dreyî jî ji 
BasNûçeyê re axivî. Dreyî diyar kir ku 
ew çavlirê ne ku ev konferans bandoreke 
mezin pêk bîne ji bo jinûve avakirina 
Kobanê û anî ziman ku hêviya wan ew e, 
hem di warê siyasî û hem di warê aborî de 
Hikûmeta Herêma Kurdistan û dezgehên 



Bakur, Rojhilat û kesên dewlemend ên 
ji çar perçeyên Kurdistanê hewl bidin ku 
Kobanê ji vê rewşa rûxandî rizgar bibe û 
kurd bi serbilindî Kobanê ji nû ve ava bikin. 
Dreyî got: “Bi raya min tiştê herî grîng 
ew e ku Kobanê ji nû ve bê avakirin da ku 
bibe drîyekî di çavên ew dijminên ku bi 
rûxandina Kobanê kêfxweş dibin. Çawa ku 
Kobanê di warê berxwedêriya kurd de bû 
remza serkeftinê, divê di warê avakirinê 
de jî vê rola xwe pêk bîne û ev yek jî bi 
hevkariya kurdan dikare pêk bê” Di derbarê 
rola konferansê de jî Babekir Dreyî diyar 
kir ku ev konferans di warê lihevcivîna 
gellek kes û dezgehên siyasî û aborî yên çar 
perçeyên Kurdistanê de jî roleke mezin pêk 
tîne û her wiha bondorekê erênî li ser hemû 
dezgehên ku kar ji dest wan tê dike da ku ji 
bo jinûve avakirina Kobanê alîkariyê bikin. 
Dreyî got: “Li Başûrê Kurdistanê Parla- 
menê ji bo vê yekê hin bangawaziyan kir û 
li Bakurê Kurdistanê jî xebatên baş hene. 

Lê belê bi saya vê konferansê û biryarên 
ku wê di konferansê de bêne stendin ew ê 
xebatên jinûve avakirinê bi rêkûpêktir û bi 
leztir pêk bên” Dreyî da zanîn ku li dinyayê 
jî pirsgirêkên wiha bi rêya konferansan 
hêsantir têne çareserkirin û ew hêvî dikin 
ku ev konferans jî bibe sedem ku Kobanê 
tafilê bê avakirin û gelê Kobanê ji eziyeta 
koçberî û bê wariyê rizgar bibe. 

Di roja destpêkê de Konferans bi axaftina 
Hevşaredarên Amedê û Hevserokê Kan- 
tona Kobanê Enwer Muslîm, Hevserokê 
KCD’ê Hatîp Dîcle û Hevseroka PYD’ê 
Asya Abdula destpê kir. Piştî axaftinan 
û sînevîzyona berxwedana Kobanê, bi 
sernavê ‘Encamên Siyasî û Civakî yên 
Şerê Kobanê’ rûniştina yekem destpê kir. 
Konferans wê sibê bi xwendina danezana 
encama konferansê bi dawî bibe. 

Partiyên Balcur: 


Divê di lcarnameyê de Kurdistan jî hebûya 


Gulê Botanî 

P artiya Demokratîk a Gelan (HDP) 
ji bo hilbijartinên 7’ê Hazîranê karna- 
ma xwe eşkere kir. HDP’ê di karnama 
xwe da bahsa mafên jinan, xortan, zarokan, 
pîran, xwendekaran û karkeran dike û her 
wiha karnameya xwe weke maneîfestoyeke 
‘jiyana nû’ ragihand. Di karnameyê de ji 
bilî duristkirin û çareseriya kêşeya karker, 
jin, zarok, malnîşînan çareseriya Filîstin, 
Qibrisa Başûr û Sûriye jî heye. Li gor 
partiyên Bakur karnameya HDP’ê di warê 
bi navkirina pirsgirêka kurd û Kurdistanê 
de pir qels e û diviyabû qenebe meseleya 
Kurdistanê jî bi qasî Qibris û Filistînê cîh 
bigirta. Partiyên Bakûr di vê meseleyê de 
karnameya partiyê rexne dikin. 

66 HDP’ê meseleya kurd û Kurdistanê 
paşguh kiriye” 

Serokê Partiya Azadiya Kurdistanê (PAK) 
Mustafa Özçelikjî, da zanîn ku HDP’ê 
beriya hilbijartinê hewl daye kku bi wan re 
rûne û b wan re tîfaqa hilbijartinê bike lê- 
belê wan ew pêşniyara wan qebûlnnekiriye 
lewre HDP’ê dev ji doza siyaseta kurd ber- 
daye û ew siyaseta ‘Tirkiyeyîbûnê’ bi rêve 
dive. Her wiha Özçelik ragihand ku HDP’ê 
ji ber ku dev ji siyaseta Kurdistanê berda 
ye dev ji siyaseta Kurdistanê jî berdaye û di 
karnameya xwe jî de cih nedaye û kêşeya 
kurd û Kurdistanê ew paguh kiriye. Özçelik 
wiha axivî: “Beriya hilbijartinê HDP’ê dix- 
wast ku bi me re tifaqê bike lêbelê ji ber ku 
fikrên me cûda ne, me bi hev re tiffaq nekir. 
HDP dibêje; ‘Ez partiyeke Tirkiyê me.’ Li 
gor wê çarçoveya xwe tespît kiriye. Li gor 
min meseleya kurd û Kurdistanê di vê kar- 
nameyê da gellekî paş gûh kirine.Meseleya 
herî mezin kurd û Kurdistan e. HDP’ê pirsa 
kurd û Kurdistanê paşgûh kiriye. 

66 Siyaseta HDP’ê qelse û xelet e” 

Her wiha Özçelik, dest nîşan kir ku 
HDP’ê di karnameya xwe de amaje bi wê 
yekê kiriye ku divê Filîstin bibe dewlet û 
kêşeya Qibrisa Başûr jî li ser esasî wekhevi- 
yê çareser bibe û ji bo Başûr û Rojavayê 
Kurdistanê cih nedane tu daxwazin û di ser 
wan re derbasbûnê. Özçelik siyaseta HDP’ê 
jî rexne kir û axaftina xwe wiha bi dawî kir: 
“HDP peşniyariyê tîne dibêje; Bila Filîstîn 
bibe dewlet, bila mesela Qibrisê li ser esasê 
wekheviyê bê çareserkirin.’Divê bahsa 
Başûrê Kurdistanê û mafê wê xwe idare 
kirine bikirana. Divê bahsa Rojavayê Kurd- 
istanê bikirina. Siyaseta HDP siyasetek qels 
eû xelet e.” 

66 HDP ji bo rojavayê Tirkiye’yê siyas- 
etê dike” 

Akademisyen Vahap Çoşkun jî li se 
karnamaya HDP’ê ya bi navê jiyana nû’ 
rawestiya û got ku HDP ketiye rêyeke nû 
HDP ne partiyeke kurdan e û ew xwe weke 
partiyeke Tirkiyê pênase dike û ew xwe 
weke nûnerê hemû neteweyên li Tirkiyê 

qebûl dike. Di berdewamiya axaf- 
tina xwe de akademîsyen Çoşkun 
da zanîn ku HDP di siyaseta xwe 
de behsa sînorên Tirkiyê nake û 
mebesta wê ew ê ku dengê xelkên 
rojavayê Tirkiyê bistîne. Çoşkun bal 
kişand ser siyaseta HDP’ê jî û wiha 
got: “HDP doibêje; ‘em tenê ne par- 
tiyeke kurdan in. Em partiya Tirkiyê ne. Em 
dixwazin siyeseta Tirkiyebûne bimeşînin.’ 
Mesela dema bahsa pêvajoya çareseriyê jî 
dike dibêje; ‘Em dixwazin di sînorê Tirkiyê 
de bigigêjin encamekê. Ji bo vê jî HDP’ê 
yekîtiya Tirkiyê û sînorê Tirkiyê niqaş nake. 
Çimkî HDP zane eger wek partiyeke kurd 
bimîne yan jî siyaseta berê bimeşîne ji aliyê 
Tirkiyê ve nikare dengan bistîne. Ji bo HDP 
dengên xwe zêde bike divê ji metropolê 
Tirkiyê jî dengan bistîne. Ji bo vê jî HDP 
di karnameya xwe de berî her tiştî temînat 
dide rojavaya Tirkiyê. HDP bi rojava Tir- 
kiyê re dipêyive. ‘’ 

66 Behsa kurd û Kurdistanê nake” 

Serokê Platforma Demokratên Kurd 
(PDK-Bakur) Sertaç Bucak jî da zanîn ku 
bingeha HDP’ê kurd pêk tînin û HDP’ê 
karnameya xwe ne li Kurdistanê li Amedê 
li bajarekî Tirkiyê li Stenbolê eşkere kiriye. 
Her wiha Bucak da zanîn ku karnameya 
HDP ji 8 hezar peyvan pêk tê û di kar- 
nameyê de peyva kurd 7 caran derbas dibe 
û peyva tirk û Tirkiyebûnê bi gellek caran 
derbasbûye. Bucak her wiha cih negirtina 
Başûr û Rojaveyê Kurdistanê ya di kar- 
nameyî jî de û wiha got: “Di beyannama 


Li gor partiyên Bakur karnameya 
HDP’ê di warê bi navkirina 
pirsgirêka kurd û 
Kurdistanê de qelse. 

HDP’ê de 8 hezar peyv hatine nivisandin lê 
tenê 7 caran peyva kurd hatiye nivisandin 
û 27 caran peyva tirk û Tirkiye hatiye bi kar 
anîn. Gava mirov bi tevahî li karnama HDP 
mêze dike mirov dibine ku ji ev karname ji 
Tirkiyebûnê re hatiye çêkirin. Partiyek ku 
bingeha wê kurd be û hemû emekdarê wê 
kurd bin û bahsa serxwebûna Filistinê bike 
lê bahsa ciranê xwe yên kurd neke di vir de 
kêşeyek mezin heye.” 

66 Ewê kî çareseriyê ii Kurdistanê re 
bibîne?” 

Serokê Partiya Demokrata Kurdistana 
Tirkiyê (PDK-T) Mehmet Emin Kardaş, 
bal kişand ser karnameyê û da zanîn ku li 
Kurdistanê gellêk kêşe û arîşe hene HDP’ê 
beyş ku behsa wan kêşe û arîşayan bike 
berê xwe dayê dû siyaseta Tirkiyeyîbûnê 
û ew nûnertiya kurdan nake. Her wiha 
Kardaş amaje bi wê yekê jî kir ku nûnerên 
HDP’ê eşkere dikin ku ew nûnerên Tirkiyê 
ne û tu kêşeye wan bi sînorê dewletê re 
tunene û ew ji hemû dezgehên Tirkiyê re 
hurmetê nîşan didin. Kardaş, da zanîn 
ku divê wan baş li karnameyê neriyê û 
wan xwestiye ku ji bon kurdan tiştekî di 
karnameyê de bibînin lê belê ew li tu tiştî 
rast nehatine. Kardaş axaftina xwe wiha 


bi dawî kir: “Behsa kêşeyên, zarok, 
jin, malnişîn û karkeran tê kirin baş e. 
Behs bikin mafê wan jî hene lê çima 
behsa kurd û Kurdistanê nehatiye kirin. 
Kurdistan li ku ma. Kêşeyên xelkê kurd 
çi bû? Ew ê kî çareseriyê ji kurdann 
û Kurdistanê re bibîne?Mixabin di 
karnameyê de behsa kurdan nehatiye 
kirin.” 

66 Li hember dewletbûna Kurdistanê 
ne” 

Niviskarê kurd Bedel Boseli li ser 
karnameya rawestiya û da zanîn ku di 
karnameyê de HDP ji bo kurdan tu tiştî 
naxwaze û mebesta wê ew eku siyaseta 
Tirkiyeyîbûnê li ser kurdan ferz bike. Her 
wiha Boseli bal kişnad ser siyaseta 
KCK’ê û amaje bi wê yekê kir ku KCK li 
hember dewletbûna kurdan xebatê dike 
û rayedarên KCK’ê jî li hember wê yekê 
ne ku Peşmerge bêne çekdar kirin û li 
ember vê daxuyanî belavkirine. Boseli 
wiha berdewam kir: “Naxwazin kurd bibin 
dewlet, kantonan li ser kurdan ferz dikin, 
bê dewletbûnê li ser kurdan ferz dikin. Ce- 
mil Bayik ji Ewrupa ra gotibû çekan nedin 
Herêma Kurdistanê, dema em bi giştî lê 
binêrin karnameya HDP’ê ya ku bê dewlet- 
bûna kurdan dixwaze stratejik e û xwesteka 
wan a rast jî ew e. HDP di karnama xwe 
de jibo Filistinê, Ermenistanê gellektişt 
xwastine û li her derveyî vê tiştan tîne rojev 
e. Lê dema mijar dibe Kurdistan dibêjin; 
‘em li dijî dewletbûna kurdan in.’ îro ji bo 
kurdan dewlet lazim e." 

Sumerpark 

Mînak û qada jiyaneke hevpar 


Tuwanê Dodkî 

Ö ada jiyana hevpar a Sumerparkê 
bi xebat û projeyên mezin ên bi 
mebesta asta qelîteya jiyana jin, 

, ciwan û astengdaran balatir bike, 
pirsgirêkên wan çareser bike û wan ji ji- 
yana civakî re amade bike xizmetên mezin 
li gelê Amedê dike. Sumerpark bi projeya 
xwe ya hilberîna elektrîkê jî êdî hewceyî 
DEDAŞ’ê nîne; berovajî ew elektrîkê 
difroşe DEDAŞ’ê. 

Qada Jiyana Hevpar a Sumerparkê li ser 
8o hezar çarçikmetreyî, bi eywanên xwe 
yên pir çalak, kargehên sînema û waneyî, 
navenda rehabîlitasyonê, pirtûkxaneya 
Mehmet Ûzûn, pirtûkxaneya bi deng û 
gellek xizmetên dinê, bi 250 xebatkar 
û 100 kesên xwebexş xizmeteke mezin 
pêşkêşî gelê Amedê dike. Ev qada ku bi 
armanca asta qelîteya jiyana jin, zarok, 
ciwan û astengdaran balatir bike, wan 
beşdarî jiyana civakî bike, û bi projeyên 
nûjen, di warê enerjî û berhemdanana per- 
werdehiyên xwe, jiyaneke ku têra xwe bike 
bi pêş bixe hatiye sazûmankirin, heta niha 
di gellek waran de gihîştiye armanca xwe. 
Di vê qadê de bi ser navendên xizmetan, 
xizmetên perwerdehî, rehabîlîtasyon, 
werzîşî û çandî têne dayîn. Şaredariya 
Amedê, bi afirandina modêleke Amedî, bi 
mebesta ku van xizmetan pêşkêş bike û 
li gel pêşkêşkirinê, hemû kes û hêmanên 
civakê beşdarî van xebat û xizmetan bike, 
di sala 2009’an de dest bi van xebatan kir. 

Navendên piştgiriyê 

Li Sumerparkê gellek navendên grîng 
ên ku xizmetên sereke pêk tînin hene. Di 
derbarê xebatên van navendan de Seroka 
Daîreya Xizmetên Civakî ya Şaredariya 
Amedê Semra Kiratli da zanin ku di 
qada Sumerparkê de gellek navendên ku 
xizmetên çandî, hunerî û pîşeyî ku bi kurs, 
perwerdehiyan xizmetê dide jin zarok û 
astengdaran hene. Kiratli van navend- 
dan wiha vegot: “Li Navenda Piştgiriya 
Jinan, bi bernameyên perwerdehiya 
bingehîn, xizmetên wek; Piştgiriya derûnî 
û xizmetên rehberiyê, kargehên hunerê, 
çalakiyên werzîşî, fitness, perwerdehiyên 
şarezayiyên jiyanî, çalakiyên çanda civakî 
û malên cilşûştinê jin, ji bo beşdarê jiyanê 
bibin û di warê aborî de xwe bi hêz bikin 
perwerdehiyan werdigirin. Li Navenda 
Piştgiriya Zarokan, bi haydariya dê û bavên 
zarokan, piştgiriya gihandina derûnî û 
civakî, kargehên huner û dramayî, jûr 
û parkên leystikan, jûrên xwendinê, di 
mijara mafê zarokan de agahdarkirina 
zarok û dê û bavan, çalakiyên werzîşî, 
perwerdehiyên kesên xwebexş, lidarxistina 
panêl, sempozyûm û hin xizmetên din têne 
pêşkêşkirin. Li Navenda Perwerdehiyê, bi 
ser Navenda Tendurustiyê ya ku li Taxa 
Şehîtlikê hatiye damezirandin, çi bi sîgorta 



Bi mebesta ku jiyana wan a bajar 
bê hêsankirin, ji bo astengdaran 
jî gellek xizmet têne kirin û yek ji 
wan xizmetan jî pirtûkxaneya bi 
deng a kurdî ye. 




an jî bê sîgorta, her kes dikare xizmetên 
parastin û tedawiya tendurustî werbigire 
û bi taybet jinên ducanî dikarin di warê 
parastina ducaniyê de piştgirî bistînin. Li 
Navenda Ciwan û Werzîşê, ji bo astengdar, 
zarok, ciwan û kesên xama xizmetên wek; 
çalakiyên çandî, civakî, werzîşî û perwer- 
dehî, bi ser dibistana fûtbolê tûrnûvayên 
fûtbolê, perwerdehiyên govend, dansên 
nûjen, kişik, wênekêşî, aerobîk, tekwando, 
bernameyên werzîşî û organîzeyên şahiyan 
têne pêşkêşkirin” 

Astengdar nehatine jibîrkirin 

Semra Kiratli ragihand ku li Qada 
Sumerparkê li gel van xizmetan her wiha 
bi ser Navenda Pîşewergiriyê xizmetên wek 
muhasebeya kompûterê, pêşnûmandina 
malper û grafikê, teknîkên motorê yên 
pêşketî, gaza srûştî, mobîlyakarî, çapkarî, 
rahêjmendî, bazar û frotin, kûaforî, 
nêrevaniya zarokan, pêşnûmaya xişir û 
drûtinê jî hene. Kiratli da zanîn ku li gel 


re ragihand ku di vê pirtûkxaneya ku ji 
stûdiyoyeke ku dîzayna wê bi amûrên 
herî pêşketî yên tomarê hatiye kirin û di 
encama xebateke 6 mehan de pêk hatiye de 
ew, bi alîkariya dûblajvanên profesyonel, 
ji bo astengdarên çav, zarok û hemû kesên 
ku dixwazin berhemên wêjeyî bi deng 
guhdarî bikin, bi xwendina çîrok, roman, 
stranên dengbêjiyê û hemû cûreyên wêjeyê 
tomaran pêk tînin. Demîr got: “Akûstîka 
deng û amûrên teknîkî yên stûdyoya me 
di asta qelîteya pîvanên navneteweyî 
hate sazkirin. Bi alîkariya hunermendên 
xwebexş ên hoste û hin zarokên şareza, me 
dest bi tomarkirina dengan kir û me hin 
çîrok û pêkenokên kurdî tomar kir. Bi saya 
vê pirtûkxaneyê wê berhemên wêjeyî û 
yên wergerî yên kurdî bêne tomarkirin. Li 
gel van em ê stranên dengbêjan bê amûr 
tomar bikin” Demîr da zanîn ku her 
kesên ku dixwazin dikarin xwe bigihînin 
van tomaran. Demîr ragihand ku bi 
ser malpera şaredariyê ve dikarin xwe 
bigihînin tomarên wan û armanca wan 
ew e ku tomaran wek CD jî belav bikin. 
Mistafa Demîr bang li hemû kesên pispor 
û şarezayên dûblajê kir ku ji bo tomara 
dengan alîkariya wan. 


van navendan kargehên ku xizmetên cuda 
pêşkêş dikin jî hene û dom kir: “Di kargeha 
ziman de perwerdehiya kurdî û îngilîzî û 
di kargeha jiyana nû de jî perwerdehiyên 
cam, seramîk, peyker, mûzîk û wêneyan jî 
têne dayîn. 

Li Sumerparkê, bi ser Navenda Piştgiriya 
Astengdaran, ji bo astengdaran jî gellek 
xizmeten grîng têne dayîn. Bi vê mebestê 
xizmetên hilberîn û rehberiyê, perwerde- 
hiyên pîşeyî û yên taybet ku bi armanca 
asta qelîteya astengdaran balatir bike têne 
dayîn, çalakiyên werzîşî û ji bo astengdar 
û malbatên wan piştgirîdayîna derûnî û 
pêwendidanîna civakî jî têne pêşkêşkirin. 

Kurdî bi deng tê xwendin 

Bi mebesta ku jiyana wan a bajar bê 
hêsankirin, ji bo astengdaran jî gellek 
xizmet têne kirin û yek ji wan xizmetan 
jî pirtûkxaneya bi deng a kurdî ye. Di 
vê derbarê de Berpirsê Pirtûkxaneya bi 
Deng a Kurdî Mistefa Demîr ji BasNûçeyê 


Projeya hilberîna elektrîkê dest bi 
xizmetê kir 

Di qada Sumerparkê de li gel hemû van 
xebatan Projeya Santrala Elektrîka Rojê 
ku hemû pêdiviya elektrîka Qada Sumer- 
parkê dibersivîne û elektrîka zêde difroşe 
DEDAŞ’ê jî dest bi hilberînê kir. Ev projeya 
ku ji alî Şaredariya Amedê ve hatibû 
amadekirin, di çarçoveya Bernameya 
Piştgiriya Darayî ya Çavkaniyên Enerjiya 
Şiyanînûkirinê ya Ajansa Pêşketina Ka- 
racadagê hatibû pesendkirin û bi bedêla 
666 hezar TL ‘yî hatibû piştgîrkirin gihîşte 
encamê. Tê payîn ku ev santral salane 800 
MW elektrîk hilberîne. Ev santrala ku heft- 
eya çûyî bi resepsiyonekê hate vekirin û 
dest bi xizmetê kir. Di resepsiyona vekirinê 
de Hevşaredarê Amedê Firat Anh ji ber 
pêkanîn û destpêkirina hilberîna enerjiya 
rojê kêfxweşiya xwe anî ziman û got: “Ev 
proje ji bo siberoja bajarê me, axa me û 
welatê me mînakeke mezin e” Anli spasi- 
yeke rexneyî li DEDAŞ’ê kir û anî ziman 
ku bi helwesta wan a nebaş nebûya wan 
lez nedida qedandina vê projeyê. Anh wiha 
axivî: “Ev proje ji bo me mînakeke baş e 
ku bêyî ziyandana ekolojiyê em dikarin 
çavkaniyên xwezayî ji bo xizmetê bikar 
bînin. Hin proje hene ku tenê ji bo ber- 
jewendiyên hin hêman an jî çînên civakê 
têne pêkanîn û sûdê li beşên din ên civakê 
nakin. Lê belê ev projeya me xizmeta 
tevahiya beş, hêman û çînên civakê dike. Ji 
ber vê yekê jî ez spasiya hemû xebatkar û 
piştgîrên vê projeyê dikim” 

Di dîroka muzîka me de 
Êş'a Şengal û Rojava 



Mehmet Gultekin 

D i dîroka kurdan de êriş û komku- 
jiyên herî xedar û sîstemtîk yên 
li hember kurdan gelek caran di 
herêmên li ser sînorê ji rojavayê Kurdis- 
tanê hetanî Şengalê, yê di navbera kurd û 
ereban de û di bakûrê Kurdistanê de jî li 
Kafkasya başûr qewimîne. Mijara kilam 
û miqamên me yên dîrokî jî bi piranî li 
ser bûyer û guhertinên civakî yên li van 
herêman avakirin. 

Çavkaniyên dîrokî neqil dikin ku 
hin di salên nêzikî nîvê sedsala 17’an 
de Ahmed Paşa ê waliyê Diyarbekirê ê 
osmanî bi artêşeke xurt ve êriş biribû ser 
kurdên êzdî li herêma Şengalê û gelek ji 
wan qirkiribû, yên mayîn jî bêçare berbi 
çiyayên wê herêmê ve reviyabûn. Di 
salên 1752 û 1768’an de jî ev herêm bûbû 
hedefa tîr û şûrên artêşa osmaniyan. Di 
heman sedsalan de komên ereban jî êriş 
dibirin ser kurdên rojavayê û herêmên 
wek Pîrsûs, Riha û Wêransahrê ku ji 
wan bi piranî şerê ereban û berxwedana 
kurdên Milan û Kîkan di pirtrûkên 
dîrokî, muzîk û zargotina kudan de cîh 
girtine. MilanûKîkanjiheyamaZor 
Têmir Paşa ê Milî ji dawiya sedsala 18’an 
bigire hetanî destpêka sedsala 20’an a di 
serdema Îbrahîm Paşayê Milî de li hem- 
ber êrişên hovane yên dewleta osmanî 
û ereban berxwe dan, eşîrên ereban yên 
wek Tay, Ge's û Şamr bi teşwîqa paşayên 
osmaniyan hewil didan ku van hêrêman 
dagir bikin û ji destê kurdan bigirin. 

Piraniya van bûyer û berxwedanên kur- 
dan bûne mijara kilam û destanên êpîk 
yên dengbêjên me û miqamên hostadên 
sazbend û bilûrvanan, ku parek ji wan 
berheman bi dem û salan winda bûne 
lê parek jî wek kilam û destan gihîştine 
serdema me. 

Hunermendên kurd bi kilam û muzîk 
hogiriya hemû qewimandinên li Kurdis- 
tanê kirine, babeta wan bûyerên civakî bi 
awazên xwe yên taybet di nava xelkê de 
belav kirine. Vê kevneşopiyê gelekî bala 
zanyarên biyanî jî kişandiye yên ku di 
lêkolîn û bîranînên xwe de bi hijmekarî 


qala afirandariya kilam û destanan di 
nav civaka kurdî de dikin. Moritz Wagnet 
demek kurt piştî êriş û komkujiyên artêşa 
osmanî yên di salên 1833-1839’an de li 
dijî kurdên Şengalê û rojavayê Kurdistanê 
hatibû van herêman dibêje ku li rohilatê 
û Kayfkasyayê tenê di nav kurdan de, 
yên ku çek û sileh di destan de li çiyayên 
Şengalê û Kafkasya Başûr ji bo azadiya 
xwe berxwe didin de afirandina destanan 
zindî maye. Wagner pê re ji berhevoka 
xwe hin nimûneyên ji kilam û destanên 
epîk jî dide ku di wan de ji zarê dildarên 
ciwanên kurd berxwedana wan yên li 
hember êrişên artêşa Reşîd Paşa ê osmanî 
tên sêwirandin. 

Bi destpêka sedsala 20’an ve di nav 
rêvebirên dewletên cînar de fikrên nijad- 
perestiyê ewqas bilind bûn ku wan êdî ne 
tenê kuştin û malwêrankirina kurdan û 
dagirkirina axa wan, wan her wisa pê re 
jî ji xwe re kirin armanc ku nasnameya 
kurdî, ziman, dîrok û kevneşopiyên wan 
ji holê rakin û wan goreyî rengê xwe bigu- 
hirin. Lê kevneşopiya berxwedana ji bo 
jiyaneke serbixwe û ya xurtiya ziman, wêje 
û bi taybetî jî muzîk û zargotina kurdî di- 
yar kir ev yek ne ewqas hêsa ye. Kurdan di 
salên 1920-30'} de jî li dijî van armancên 
komkujî û asîmîlasyonê berxwedan 
meşandin. Hunermendên kurdan jî li ser 
bûyer, komkujî û koçberkirinên van salan 
yên li Diyarbekir, Xarpêt, Botan, Serhed 
û Dêrsimê bi sedan kilam û destanên nû 
sêwirandin. 

Yek ji miletên cînar tune ku wek kurdan 
evqas kilam û destanên dîrokî yên li ser 
êrişên dagirkeran û qewimadinên dema 
wan heyaman ên di nav civaka xwe de 
afirandibin. Tenê berxwedana civatekê a 
bi sedsalan domdarî dikare bibe sedem 
ku muzîk û stranbêjiyeke weha xurt bibe 
beşa sereke û hevbeş ya tevahiya çanda 
miletekê. 

Piştî êrişên DAIŞ'ê ên hewsarkêşên 
dewletên dagirkerên Kurdistanê muzîk û 
stranbêjiya kurdî ji nû ve şax veda. Li ser 
bingeha kevneşopiya xwe ya demdirêj û 
kûr di nava demeke kurt a weke 7-8 me- 
han de dora 400-500 kilamên nû ji aliyê 
hunermendên kurd ve li ser van bûyerên 
hatin amadekirin û weşandin. Wan bi vê 
raperîna xwe ne tenê êrişên hêzên hov 
ricim kirin lê her wisa piştgirî û alîkar- 
eyeke gelek xurt dan civak û berxwedêrên 
xwe. 

Nizamettin Ariç hîn di destpêka serhil- 
dana kurdan ya li Rojavayê Kurdistanê pê 
ve bala xwe dabû ser hemû bûyerên di vê 


derbarê de, ew bi hûrgilî dişopand û bi 
ronakbîr, şair, hunermend, rojnamevan 
û penaberên kurd re di nav dan û stan- 
dineke sîstematîk de bû. 

Dengbêjên qedîm jî berhemên xwe wisa 
li ser bingeheke rasteqîn û paqij amade 
dikirin, piştî bûyeran xwe digîhandin 
herêmên wan, agahî berhev dikirin û 
guhdariya stranên şînê yên bi piranî ji 
aliyê jinan ve sêwirandî dikirin û ew di 
besteyên xwe yên nû de bikar dianîn. 

Dem û derfet û aletên muzîkê bên 
guhartin an jî bên zêdekirin jî pirsa sereke 
tê de ew e ku hunermend bi wan çi dike, li 
ser bingeha kîjan naverokî, rih û helwestî 
berhema xwe diafirîne? Kilama bi navê 
‘Êşa Rojava’ bi vî awayî hatiye bestekirin; 
bi helbesta şair Nezir Palo û tev dengê 
sophrano Mizgîn Tahir, herdu jî ji Roja- 
vayê Kurdistanê, û helbet li ser bingeha 
notayên hestên Nizamettin Ariç. Hemû 
kilam û beste li ser qewimandinên salên 
dawîn yên li Roboskî, Şengal û li rojava û 
Başûrê Kurdistanê hatine amadekirin. Bi 
weşana albûma "ÊŞ" hesta hevbeş ya ku 
di kûraniya dilê civaka me de cîh girtiye 
ji nû ve eşkere bûye. Jixwe ew ji berêv de 
di muzîka hunermendê me de babeteke 
sereke ya stran û muzîka wî ye. 

Du berhemên enstrumental, Roboskî û 
Kobanî jî li ser bingeha sazbendiya qedîm 
a kurdî hatine hûnandin. Komkujiya 34 
zarokan wek birîneke kûr bi tevahiya 
civakê re hunermend jî matmayî kiribû 
ku ji diyarkirina bargiraniya wê zarê wan 
nedizivirî, lewma jî wî ev hest û xema dilê 
xwe bê gotin, tenê bi enstrumental dera- 
niye. Pêşkêşkirina besteyên enstrumental 

‘Êşa Rojava’ helbesta şair 
Nezir Palo û tev dengê 
sophrano Mizgîn Tahir, 
û helbet li ser bingeha 
notayên hestên Nizamettin 
Ariç e. 



di kevneşopiya muzîka me ya qedîm de 
jî cihekî xurt digirt, li zozan, gund û ba- 
jaran sazbend dihatin vexwandin yên ku 
besteyên kevn û nû ji êvarê heya mîla nîvê 
şevan ji guhdarvanan re berpêş dikirin. 
Şerefxan Bidlîsî hîn di sedsala 16’an de di 
gelek beşên Şerefnameyê de bi pesndayîn 
qala hunera sazbendên kurd û “miqam û 
dengên taybet yên kurdî” dike. Amadeê 
Jaubert di sala 1805’an di bîranînên xwe 
de bi balkêşî salix dide ku kurd muzîkê 
gelekî diecibînîn. Mîsyonerê fransizî 
Thomas Bois, ê swêdî E. J. Larson û nivîs- 
karê ermenî Avetik Isahakyan jî vê yekê 
destnîşan dikin, ku çewa kurd evîndarê 
muzîkê nin û stran muzîk pareke sereke ê 
jijiyana wan e. 

Helbet dema civakek bi heman êşê 
xembar bibe, tê de hêviyên ji bo rizgarbû- 
na ji wê tengasiyê, guhertinên civakî yên 
kêrjahtî jî di serê mirovan de şax vedidin 
û bo vê jî pê re rê û rêç jî peyda dibin."Êş" 
bi muzîk û gotinên xwe ji alîyekî de 
wêranbûna pareke ji mirov û welatê me 
diyar kiriye û ji aliyê din ve jî pê re hest, 
daxwaz û helwesteke tevayî ya civaka me 
dirûvandiye. 

Dengbêj û sazbendên qedîm û deng, 
helbest, enstruman û notayên besteyên 
ÊŞ"ê li ser tecrube û kevneşopiyeke 
hevbeş şîn dane. "ÊŞ", hêvî û muzîk, 
ev her sê hest û element jî gerdûnî nin, 
nişanên rewşa civaka kurdî nin, lewma 
jî wan hertim di hunera dengbêj û saz- 
bendên me yên qedîm û di deng û awazên 
Nizamettin Ariç de bi hevre bi ahendarî 
cîh girtine. 

Nîgarsaz Şahin: 


Mehmet Emin Kan 

B i sistbûna astengiyên li ber ziman û 
hunera kurdî re û bi perwerdebûna 
ciwanên kurd a ku di salên dawîn 
de gihîşt astege balkêş re li her qada 
hunerê jî xebat û karên bi qîmet têne 
afirandin. Meriv dikare bibêje ku derfetên 
heyî re asta estetîk û ya hunerî jî her ber 
bi jor ve dikişe. Li gelek bajar û navçeyên 
Kurdistanê ciwan û hunermendên kurd bi 
xebatên cûrbecûr navê xwe li lênûska huner 
û wêjeyê dinivîsin. Wek tê zanîn pêşketina 
herî balkêş ya hunera kurdî di warê muzîkê 
de ye lê li ser disiplînên din ên hunerî jî 
pêşketin bi lez didome. Yek ji wan kesên 
ku piştî perwerdeya xwe ya nîgarsaziyê bi 
derfetên kêm xebatên xwe didomîne û for- 
mên kurdewar li tabloyên xwe dineqişîne 
jî Nezir Şahin e. Şahîn li Amedê li aliyekî 
mamostetiyê dike û li aliyê din jî nîgaran 
dineqişîne. Şahin diyar dike ku divê huner- 
mend bi temamî serbixwe be û li hemberî 
desthilatan bêdeng nemîne. 

Nezir Şahinê ji Ameda Bakurê Kurdis- 
tanêyê ji zaroktiya xwe de li ser nîgarsaziyê 
sekiniye û perwerdeya wê stendiye. Şahin 
heta niha li Bakurê Kurdistanê û li bajarên 
Tirkiyê pêşangeh vekirine û di beşdarî 
festîvalan jî bûye. Her wiha Şahin destnîşan 
dike ku hunermendî jî yek ji wan karê 
rewşenbîriyê ye û divê hunermend li hem- 
ber desthildariyê raweste û bibe dengê ma- 
zlûman û terefgiriya desthilatdaran neke. 

We kingê dest bî nîgarsaziye kir ? 

Ez di sala 1968’an li Amedê hatim 
Dinyayê û li vêderê mezin bûm. Ji dema 
ku ez xwe zanim heta niha eleqeya min 
ji wêneyan re heye. Di dema zarokatiya 
min de pirtûkên wêneroman hebûn û 
min ji xwendina van pirr hez dikir. Min 
ew wêneroman dîxwendm kesayetên ku 
di naveroke de hene min wêneyên van 
çêdikirin. Di sala 1994’an de min ezmûna 
zanîngehê derbas kir û zanîngeha Dîcleyê 
Beşa Hunerê kar kir û dest bi xwendinê kir 
û min beşa xwe kuta kir. Di sala 1998’an de 
li Elihê min dest bi mamostetiya waneyên 
wêneyê kir û piştî ku min 6 salan li Elîhê 
xebat kir ez hatim Amedê û heta anha xe- 
batên xwe li Amedê berdewam dikim. Di ve 
demê de min hin zêde wêne çêkir. 

Heta niha we li kêderê pêşangeh 
vekirine? Eleqeyeke çawa li hember 
pêşangehên we heye? 

Pêşangeha min ya sereke dema ez di 
zanîngehe de xwendekar bûm min û hevalê 
xwe yê polê, me bi hev re pêşangeheke têkel 
vekir. Ji vê demê heta niha min li gellek ba- 
jarên Kurdistanê mînak Amed, Elih, Dîlokê 
pêşangeh vekirin.Li bajarên Tirkiyê jî li 
Stenbol û Enqere ez beşdarî pêşangehên 
têkel û şexsî bûm. Herî dawî min li Amedê 
li Navenda Çanda Cegerxwîn pêşangeheke 


dare. Ferqa di nav de, kurd bi dehan sal in 
di nav şer da ne û di bin bandora wî şerî de 
manê di aliyê erênî de dibejim bi revebiren 
heremî re di xebatên xwe de rantê bi dest 
dixin. Di nav de, ji dil û can yên ku pêdivi- 
yên hunermendan bi kar tînin û di heman 
demî de jî di xebatên xwe de rexneyan li 
revebiriyan dikin jî hene. Lê evhunermend 
jî ji rêvebiran ji qet kar nagrin û encamên 
ve rewşe jî ew e arîşeyên cûda derdikevin 
holê. Ji bona ku gelê welatê me bi hev re 
û bextewar bijî lazim e ku em giringiya 
zanist çand huner û tenkolojiyê zanibin. Dî 
meha sibatê de li Amedê bi navê Pêşangeha 
Hunerê ya Kurdistanê pêşengehek bi rêve 
çû. Hûn jî beşdarî ve pêşangehê bûn? Cara 
yekemîn pêşangeheke bi nave Kurdistanê 
vebu û gelk hunermendên kurd gihîştin 
hev. Hûn dikarin derheqê ve pêşangehê de 
biaxivin? 

Cara yekemîn li Amedê bi nave Kurdis- 
tan û bi beşdarbûna gellek hunermendan 
pêşangehek pek hat xwedî wateyeke 
giring bû. Bi piştgirîya Şaredarîya Mezin 
û şaredariyên navçeyan ji bo alîkarîya gele 
Şengal û Kobanê pêşangeh vebû. Ez her 
tim dibêjim ji bo alîkariya Şengal û Kobanê 
pewîste em beşdarî van pêşangehan bibin. 
Ez li ser nave xwe dikarim bêjim ku ev 
pêşangeh bi erênî derbas nebû. Ez dibejim 
qey berpirsiyarên ve pêşangehe armanca 
vê pêşangehê ji bîr kiribûn. Ji bo huner- 
mendên navdar an jî yen ku nas û dostên 
wan bûn mesrefên wan hatin dabîn kirin. 
Mesrefeke mezin li wan hat xerc kirin. Li 
hêla din jî ji bo ku ev hunermend xebatên 
xwe bikin pedivî bi caw hebû. Cawê Amedê 
neecibandin bi lez ji Stenbolê caw hat 
xwestin. Mebest ew bû ku bi firotina ber- 
heman re alîkarî ji xelkê Şengal û Kobanê 
re bê şandin. Weke ku ez dizanim ji wan 
berheman tu berhem nehatin firotin. Ez 
nizanim şaredariyê çiqas mesref kiriye lê- 
belê mesrefên ku ji bo pêşangehê hatin xerc 
kirin ji bo Kobanê û Şengalê bihata şandin 
ew ê baştir bûya. 

Rengên netewan hene gelo? Eger 
hene rengên kurdan kîjan in? 

Nabe ku reng bi ol, nijad û cinsan ve 
bêne sînordarkirin. Hin neteweyan di 
dîroke de hin reng ji xwe re kirine sembol. 
Ji dîrokê heta niha her qewm,her gel bi 
motîfe xwe hene û ev motîf jî xwe di çand 
û kultura netewan de dide der. Wek mînak 
hin neteweyan di alên xwe de yan jî di cil 
û bergên xwe de hin reng bi kar anîne ev 
reng jî ji bo wan bûne sembol. Kurdan herî 
zêde kesk,sor û zer bi kar aniye êdî ev reng 
jî bûne sembolên kurdan. Tevahiya gelan 
ji xwe re wate li rengan kirine û ew reng bi 
awayekî cûda xistine nav motîfên xwe. Lê 
belê ev nayê we wateyê ku kurd ji şîn, hele- 
sor û mor hez nakin. Hemû reng ji bo miro- 
vahiyê ne û hemû ji xwezayê derketine. 


Tenê bi çêkirina wêneyan 
mirov bibûya hunermend wê 
Kenan Evren di nav 
hunermendên herî 
mezin de cîh bigirta. 


şexsî vekir. Di ve pêşangehê de eleqeyek 
pirr zêde hebû. Min ewqas eleqe hêvî 
nedikir a rast. Gellek rexneyên erênî li min 
hatin kirin vê yekê jî min şa kir. Rê li ber 
min vekir. 

Tê gotin ku nîgarsazî şerê li hember 
desthilatdariye ye hûn vê yekê çawa 
şîrove dikî? 

Mirov tenê bêje nîgarsaz ev dem ew ê ne 
rast be bi tevahî hunermend peyvira xwe 
bi cih bînin, di nav gel de wek rewşenbîran 
tên dîtin dema ku berhemên xwe amade 
dikin, wexta ku tê de jiyan dikin lazime 
bînin ser ziman û şahîdiya wê demê bikin. 
Bi hunera xwe di hêla sosyal de desthilatdar 
an jî rêvebirên ku bê êdalet û tevgera ne 
durist karibin rexne bikin û gel hişyarbikin. 
Aliyekî hunermend ku herdem muxalîf 
heye û mecbûre ku muxalîf be. Lêbelê 


mirov dema ku li hunermendên roja me 
dinhêre ji bona ku daxwazên wan verin cih 
ji aliye desthilatdaran ve pir zêde bi polîtîka 
û siyasetê ve hatine girêdan. Ez ji wan re 
dibêjim hunermendên terefgîr. Mixabin ji 
bona berjevendiye xwe yên şexsî, desthi- 
latdarî çi ji wan bixwaze wê dikin qet gel 
nafikirin. Ji van hunermendan kijan alîgirê 
desthilatdariyê bû, Leonardo, Rembrant, 
Van Gogh, Pîcasso, Mîchalangelo, Osman 
Hamdî, Hîkmet Onat yek ji wan jî ne alîgir 
bûn. Divê ku kesayeta hunermendan lazime 
wisa be. Tenê bi çêkirina wêneyan mirov 
bibûya hunermend wê demê ew ê Kenan 
Evren di nav hunermendê herî mezin de 
cîh bigirta. 

Bi komkirina koleksiyonan ku huner û 
hunermendî bibûna wê demê ewê Hîtler 
bibûya hunerhezê herî mezin. Ji bona 
hunermendên kurd jî heman tişt derbas- 







